
ΝΟΜΟΣ ΥΠΆΡΙΘ. 2938 

Συγχώνευση του Ν.Π.Δ.Δ. με την επωνυμία «Ταμείο Εθνικής 
Οδοποιίας» καί της Εταιρείας «Ελληνικοί Αυτοκινητό¬ 
δρομοι Ανώνυμη Εταιρεία» σε ανώνυμη εταιρεία, με την 
επωνυμία «Ανώνυμη Εταιρεία εκμετάλλευσης και Δια¬ 
χείρισης Ελληνικών Αυτοκινητοδρόμων» και το διακριτι¬ 
κό τίτλο Τ.Ε.Ο. Α.Ε. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

Άρθρο 1 

1. Το νομικό πρόσωπο δημοσίου δικαίου, με την επωνυ¬ 
μία Ταμείο Εθνικής Οδοποιίας, που ιδρύθηκε και λειτουρ¬ 
γεί σύμφωνα με τις διατάξεις του π.δ. 25/28 Νοεμβρίου 
1929 "Περί Κωδικοποιήσεως των περί κατασκευής και συ- 
ντηρήσεως οδών κειμένων διατάξεων" (ΦΕΚ421 Α'), όπως 
τροποποιήθηκαν, συμπληρώθηκαν και ισχύουν, σήμερα, 
και η ανώνυμη εταιρεία "Ελληνικοί Αυτοκινητόδρομοι 
Α.Ε.", που συστάθηκε με την υπ’ αριθ. 6252/ 3.4.1985 α¬ 
πόφαση του Νομάρχη Αθηνών (ΦΕΚ Τ.Α.Ε. και Ε.Π.Ε. 
794/10.4.1985), συγχωνεύονται σε ένα νομικό πρόσωπο, 
που συνιστάται με το νόμο αυτόν καιλειτουργεί με τη μορ¬ 
φή ανώνυμης εταιρείας, με την επωνυμία "Ανώνυμη Εται¬ 
ρεία Εκμετάλλευσης και Διαχείρισης Ελληνικών Αυτοκι¬ 
νητοδρόμων" και το διακριτικό τίτλο Τ.Ε.Ο. Α.Ε.. Για τη 
συγχώνευση του Ταμείου Εθνικής Οδοποιίας και της ε¬ 
ταιρείας Ελληνικοί Αυτοκινητόδρομοι Α.Ε. και τη μετα¬ 
τροπή τους στην Τ.Ε.Ο. Α.Ε., συμπληρωματικά, προς τις 
διατάξεις του νόμου αυτού, ισχύουν αναλόγως οι διατά¬ 
ξεις του κ.ν. 2190/1920 για τη συγχώνευση ανωνύμων ε¬ 
ταιριών και των παραγράφων 1-2 του άρθρου 2 του ν. 
2166/1993. 

2. Η Τ.Ε.Ο. Α.Ε. αποτελεί δημόσια επιχείρηση, η οποία 
λειτουργεί κατά τους κανόνες της ιδιωτικής οικονομίας 
και διέπεται από τις διατάξεις του νόμου αυτού και συ¬ 
μπληρωματικά, από τις διατάξεις του κ.ν. 2190/1920 περί 
ανωνύμων εταιριών. Η ως άνω εταιρεία εποπτεύεται από 
τον Υπουργό Περιβάλλοντος, Χωροταξίας και Δημόσιων 
Έργων. 

Άρθρο 2 

1. Η Τ.Ε.Ο. Α.Ε. υπεισέρχεται αυτοδικαίως σε όλα εν γέ- 
νει τα δικαιώματα και τις υποχρεώσεις του Ταμείου Εθνι¬ 
κής Οδοποιίας και της εταιρείας Ελληνικοί Αυτοκινητό¬ 


δρομοι Α.Ε.. Οι εκκρεμείς δίκες του Ταμείου Εθνικής Ο¬ 
δοποιίας και της εταιρείας Ελληνικοί Αυτοκινητόδρομοι 
Α.Ε. συνεχίζονται από την Τ.Ε.Ο. Α.Ε., χωρίς να επέρχεται 
βίαιη διακοπή τους και χωρίς να απαιτείται οποιαδήποτε 
άλλη ειδικότερη διατύπωση για τη συνέχισή τους. 

2. Κάθε πράξη και συμφωνία, σχετική με τη συγχώνευ¬ 
ση του Ταμείου Εθνικής Οδοποιίας και της εταιρείας Ελ¬ 
ληνικοί Αυτοκινητόδρομοι Α.Ε. και τη μετατροπή τους 
στην ανώνυμη εταιρεία Τ.Ε.Ο. Α.Ε., καθώς και η καταχώ¬ 
ρισή της στα οικεία βιβλία των αρμόδιων υποθηκοφυλα¬ 
κείων και υπηρεσιών, απαλλάσσεται από κάθε φόρο, τέ¬ 
λος χαρτοσήμου ή οποιοδήποτε άλλο τέλος, εισφορά ή 
δικαίωμα υπέρ του Δημοσίου ή οποιουδήποτε τρίτου. 

Άρθρο 3 

1. Η συσταθείσα Ανώνυμη Εταιρεία Εκμετάλλευσης και 
Διαχείρισης Ελληνικών Αυτοκινητοδρόμων (Τ.Ε.Ο. Α.Ε.) 
μπορεί: 

α. Να εισπράττει διόδια, να διαχειρίζεται και να εκμε¬ 
ταλλεύεται το οδικό διευρωπαϊκό δίκτυο "Πατρών - Αθη¬ 
νών - Θεσσαλονίκης - Ευζώνων" και "Κορίνθου - Τριπόλε- 
ως", καθώς και οποιοδήποτε άλλο οδικό δίκτυο ή οδικό 
τμήμα της χώρας της ανατεθεί η είσπραξη διοδίων, με α¬ 
πόφαση του Υπουργού Περιβάλλοντος, Χωροταξίας και 
Δημόσιων Έργων. 

β. Να παρέχει υπηρεσίες στους χρήστες του οδικού δι¬ 
κτύου της περίπτωσης α' αυτής της παραγράφου, σχετι¬ 
κές με την οδική ασφάλεια, πληροφόρηση, καθαριότητα, 
σήμανση και συντήρηση. 

Η συντήρηση σε τμήματα ή σε ολόκληρο τον άξονα του 
εν λόγω δικτύου θα γίνεται είτε αυτοτελώς από την Τ.Ε.Ο. 
Α.Ε. είτε αυτοτελώς από τις αρμόδιες υπηρεσίες της Γε¬ 
νικής ΓραμματείαςΔημόσιωνΈργωντου Υπουργείου Πε¬ 
ριβάλλοντος, Χωροταξίας και Δημόσιων Έργων 
(Υ.ΠΕ.ΧΩ.Δ.Ε.) είτε σε συνεργασία της Τ.Ε.Ο. Α.Ε. με τις 
εν λόγω υπηρεσίες, όπως θα καθορίζεται κάθε φορά με α¬ 
πόφαση του Υπουργού Περιβάλλοντος, Χωροταξίας και 
Δημόσιων Έργων, που θα ορίζει και την πηγή χρηματοδό¬ 
τησης. 

γ. Να βεβαιώνει παραβάσεις που αφορούν τη μη κατα¬ 
βολή διοδίων και να επιβάλλει πρόστιμα κατά τις διατά¬ 
ξεις του νόμου, όπως κάθε φορά ισχύουν. Με κοινή από¬ 
φαση των Υπουργών Εθνικής Οικονομίας, Οικονομικών 
και Περιβάλλοντος, Χωροταξίας και Δημόσιων Έργων 
μπορεί να αναπροσαρμόζεται το ύψος των προστίμων. 

δ. Να κατασκευάζει και να συντηρεί κτίρια που εξυπη- 

ρετούντις ανάγκες της κυκλοφορίας του οδικού δικτύου, 
της ανωτέρω περίπτωσης α', τις ανάγκες γενικά της 
Τ.Ε.Ο. Α.Ε., καθώς και κτίρια των σταθμών διοδίων. 

ε. Να χρηματοδοτεί τις παραπάνω δραστηριότητες και 
γενικά δραστηριότητες που συνδέονται με την ανάπτυξη 
του οδικού δικτύου της ανωτέρω περίπτωσης α', αυτοτε- 
λώς ή σε συνεργασία με πιστωτικά ιδρύματα, χρηματο¬ 
δοτικούς οργανισμούς και επιχειρήσεις της ημεδαπής ή 
αλλοδαπής. 

στ. Να αξιοποιεί και να εκμεταλλεύεται τους παρόδιους 
χώρους, που αναφέρονται στο άρθρο 26 παρ. 4 του ν. 
1418/1984, όπως έχει τροποποιηθεί και ισχύει, για δρα¬ 
στηριότητες που εξυπηρετούντους κινούμενους στα οδι¬ 
κά δίκτυα. 

ζ. Να μελετά, κατασκευάζει, εξοπλίζει, συντηρεί, λει¬ 
τουργεί, εκμεταλλεύεται και εν γένει διαχειρίζεται αυτο¬ 
κινητοδρόμους, οδούς ταχείας κυκλοφορίας και άλλες ο¬ 
δούς στην Ελλάδα και σε άλλες χώρες. 

η. Να μελετά, κατασκευάζει, εξοπλίζει, συντηρεί, λει¬ 
τουργεί, εκμεταλλεύεται και εν γένει διαχειρίζεται παρό¬ 
διες εγκαταστάσεις και χώρους οποιασδήποτε μορφής 
και χρήσης, καθώς και να παρέχει κάθε είδους υπηρεσίες 
προς τους χρήστες οποιουδήποτε οδικού δικτύου ή τμή¬ 
ματός του. 

θ. Να χρηματοδοτεί, εποπτεύει, διοικεί και διαχειρίζεται 
τις σχετικές με τα ανωτέρω εργασίες, που πραγματοποι¬ 
ούνται από την ίδια ή από τρίτους και εν γένει να παρέχει 
προς τρίτους συμβουλευτικές και υποστηρικτικές υπηρε¬ 
σίες σχετικές με άλατα ανωτέρω. 

ι. Να αναθέτει σε τρίτους, μέρος ή το σύνολο των ανω¬ 
τέρω δραστηριοτήτων, σύμφωνα με τις κείμενες διατά¬ 
ξεις, εκτός από την ανωτέρω περίπτωση γ'. 

ια. Να ερευνά, αναπτύσσει, παράγει, εμπορεύεται, χρη¬ 
ματοδοτεί και εκμεταλλεύεται υλικά οδοποιίας, καθώς και 
οποιοδήποτε άλλο υλικό ή στοιχείο του εξοπλισμού οδών 
ή παρόδιων εγκαταστάσεων και εξυπηρετήσεων. Σε ό,τι 
αφορά την έρευνα, ανάπτυξη και παραγωγή υλικών οδο¬ 
ποιίας και μόνον, αυτή θα γίνεται σε συνεργασία και με 
τον αρμόδιο φορέα του Υπουργείου Ανάπτυξης. 

ιβ. Να ασκεί κάθε άλλη, γενική ή ειδική, δραστηριότητα, 
που προβλεπόταν να ασκείται από το "Ταμείο Εθνικής Ο¬ 
δοποιίας" ή από την εταιρεία "Ελληνικοί Αυτοκινητόδρο¬ 
μοι Α.Ε.", εφόσον δεν είναι αντίθετη στις διατάξεις του νό¬ 
μου αυτού και είναι συμβατή με το σκοπό της. 

ιγ. Να συνεργάζεται με οποιαδήποτε δημόσια υπηρε¬ 
σία, καθώς και με οποιοδήποτε φυσικό ή νομικό πρόσωπο 
με οποιονδήποτε τρόπο. 

ιδ. Να συνιστά θυγατρικές εταιρείες, είτε μόνη της είτε 
με συμμετοχή άλλων φυσικών ή νομικών προσώπων ή να 
συμμετέχει σε άλλες εταιρείες, κοινοπραξίες ή συνεται¬ 
ρισμούς της ημεδαπής ή της αλλοδαπής. 

ιε. Να αντιπροσωπεύει ή και να αντιπροσωπεύεται από 
οποιαδήποτε επιχείρηση, ημεδαπή ή αλλοδαπή, που έχει 
όμοιους ή παρεμφερείς σκοπούς. 

ιστ. Να συνάπτει δάνεια, προς εξεύρεση οικονομικών 
πόρων, με απευθείας συμβάσεις με πιστωτικά ιδρύματα, 
χρηματοδοτικούς οργανισμούς και επιχειρήσεις της ημε¬ 
δαπής ή της αλλοδαπής ή με την έκδοση ανωνύμων ομο¬ 
λόγων. 

ιζ. Να αναθέτει σε τρίτους οποιοδήποτε έργο, μελέτη, 
προμήθεια υλικών και εξοπλισμού ή υπηρεσία, να επο¬ 
πτεύει και να συντονίζει τις απαιτούμενες εργασίες. 

2. Με κοινή απόφαση των Υπουργών Εθνικής Οικονο¬ 
μίας, Οικονομικών και Περιβάλλοντος, Χωροταξίας και 


Δημόσιων Έργων ανατίθεται στην Τ.Ε.Ο Α.Ε. η πραγμα¬ 
τοποίηση όσων προβλέπονται στις περιπτώσεις ζ' έως ια' 
της ανωτέρω παραγράφου. 

3. Μετο νόμο αυτόν δεν θίγονται οι ειδικές διατάξεις της 
νομοθεσίας για την κατασκευή και εκμετάλλευση εθνικών 
οδών και αυτοκινητοδρόμων ή άλλων οδικών αξόνων, και 
τη διαχείριση των διοδίων τους, ούτε οι διατάξεις για την 
ανάθεση κατασκευής οποιουδήποτε εθνικού οδικού άξο¬ 
να ή τμήματός του, από τη Γενική Γραμματεία Δημόσιων 
Έργων ή άλλες δημόσιες υπηρεσίες. Μετά την πάροδο 
του χρόνου εκμετάλλευσης των διοδίων από τις κατα- 
σκευάστριες επιχειρήσεις των ανωτέρω έργων, μπορεί, 
με απόφαση των Υπουργών Εθνικής Οικονομίας, Οικονο¬ 
μικών και Περιβάλλοντος, Χωροταξίας και Δημόσιων Έρ¬ 
γων, να ανατίθεται η είσπραξη και διαχείριση των διοδίων 
στηνΤ.Ε.Ο. Α.Ε.. 

Άρθρο 4 

1. Η Τ.Ε.Ο. Α.Ε., τηρουμένων και των διατάξεων του νό¬ 
μου αυτού, μπορεί να καταρτίζει συμβάσεις ή να προβαί¬ 
νει σε πράξεις σχετικά με την εκμετάλλευση ή διαχείριση 
των χώρων, που αναφέρονται στο άρθρο 26 παρ. 4 του ν. 
1418/1984, όπως ισχύει κάθε φορά. Οι συμβάσεις και οι 
πράξεις αυτές εγκρίνονται με απόφαση του Διοικητικού 
Συμβουλίου της. Από την έναρξη της ισχύος της διάταξης 
αυτής, η Τ.Ε.Ο. Α.Ε. υπεισέρχεται στη θέση του Ελληνι¬ 
κού Δημοσίου, ωςπροςτις έννομες σχέσεις που αφορούν 
την εκμετάλλευση ή γενικότερα τη διαχείριση των χώρων 
αυτών. Κάθε άλλη διάταξη νόμου που περιορίζει την ά¬ 
σκηση, από την Τ.Ε.Ο. Α.Ε., των πιο πάνω δραστηριοτή¬ 
των, καταργείται. 

2. Με απόφαση του Υπουργού Περιβάλλοντος, Χωρο¬ 
ταξίας και Δημόσιων Έργων μπορεί να καθορίζονται τα α¬ 
νώτατα και κατώτατα όρια, μέσα στα οποία κυμαίνεται το 
ύψος των διοδίων. Το συγκεκριμένο ύψος των διοδίων κα¬ 
θορίζεται κάθε φορά με απόφαση του Διοικητικού Συμ¬ 
βουλίου της Τ.Ε.Ο. Α.Ε.. Για τον τρόπο καταβολής των 
διοδίων εφαρμόζονται οι διατάξεις του άρθρου 2 του ν.δ. 
3905/1958, όπως αντικαταστάθηκε με την παράγραφο 3 
του άρθρου 5 του ν. 1799/1988. 

3. Η ΤΈΟ Α.Ε. διατηρεί όλους τους πόρους, εισφορές 
και εν γένει έσοδα που είχε το Τ.Ε.Ο. ως νομικό πρόσωπο 
δημοσίου δικαίου και για την είσπραξή τους εφαρμόζο¬ 
νται οι διατάξεις του νόμου περί εισπράξεως των δημο¬ 
σίων εσόδων. Οι προβλεπόμενες στο νόμο ανταποδοτι¬ 
κές εισφορές υπέρ τρίτων, που εισπράττονται από το Τα¬ 
μείο Εθνικής Οδοποιίας, εξακολουθούν να εισπράττονται 
από την Τ.Ε.Ο. Α.Ε. και αποδίδονται από αυτή στους δι¬ 
καιούχους σύμφωνα με την ισχύουσα νομοθεσία. 

4. Με αποφάσεις του Υπουργού Περιβάλλοντος, Χωρο¬ 
ταξίας και Δημόσιων Έργων διατίθενται πιστώσεις από 
τους πόρουςτης Τ.Ε.Ο. Α.Ε.,για τη συντήρηση του οδικού 
δικτύου, για τις βελτιώσεις και τις διαπλατύνσεις των ο¬ 
δών, καθώς και για τη λήψη των μέτρων που επιβάλλεται 
να λαμβάνονται για την εξασφάλιση της οδικής ασφάλει¬ 
ας των κινουμένων στο οδικό δίκτυο της χώρας. 

Άρθρο 5 

1. ΣτηνΤ.Ε.Ο. Α.Ε περιέρχονται, κατά πλήρη κυριότητα, 
εκτός από την περιουσία του νομικού προσώπου δημοσί¬ 
ου δικαίου Ταμείο Εθνικής Οδοποιίας και της ανώνυμης ε¬ 
ταιρείας Ελληνικοί Αυτοκινητόδρομοι Α.Ε., οιπαρόδιες ε¬ 
κτάσεις του οδικού δικτύου, που ανήκουν στο Δημόσιο, 
πληντων κοινοχρήστων χώρων και βρίσκονται και από τις 
δύο πλευρές των υπεραστικών τμημάτων των οδών του ο- 

δικού δικτύου της περίπτωσης α'της παραγράφου 1 του 
άρθρου 3. Σε αυτές περιλαμβάνονται και εκείνες που χρη¬ 
σιμοποιούνται ή πρόκειται να χρησιμοποιηθούν για εγκα¬ 
ταστάσεις πρατηρίων πωλήσεως βενζίνης, υγρών καυσί¬ 
μων και λιπαντικών εν γένει, σταθμών εισδοχής και επι¬ 
σκευής τροχοφόρων εν γένει, τηλεφωνικών θαλάμων και 
άλλων κέντρων που προορίζονται για την εξυπηρέτηση 
της κυκλοφορίας, οι σταθμοί διοδίων, του οδικού δικτύου 
της περίπτωσης α' της παραγράφου 1 του άρθρου 3 του 
νόμου αυτού και οι κτιριακές τους εγκαταστάσεις, οι 
Σταθμοί Εξυπηρέτησης Αυτοκινήτων (Σ.Ε.Α.),των οποίων 
η εκμετάλλευση ή διαχείριση ανήκει στο Ταμείο Εθνικής 
Οδοποιίας, καθώς και όλα τα ακίνητα που εκμεταλλεύε¬ 
ται, ήδη, το Ταμείο Εθνικής Οδοποιίας. Τα υπάρχοντα ό¬ 
μως δίκτυα αγωγών ενεργειακών εγκαταστάσεων του Υ¬ 
πουργείου Ανάπτυξης δεν θίγονται. Το Υπουργείο Ανά¬ 
πτυξης διατηρεί το δικαίωμα να κατασκευάζει έργα στις 
παρόδιες εκτάσεις του οδικού δικτύου, για την επέκταση 
των ήδη υπαρχόντων ενεργειακών δικτύων ή για την κά¬ 
λυψη νέων σχετικών αναγκών του. 

2. Ο σχεδιασμός και η εποπτεία του έργου της απογρα- 
φής των περιουσιακών στοιχείων της ανωτέρω παραγρά¬ 
φου ανατίθεται σε Τριμελή Επιτροπή, που αποτελείται α¬ 
πό: 

α) τον Γενικό Διευθυντή της Τ.Ε.Ο. Α.Ε., που αναπλη¬ 
ρώνεται από τον νόμιμο αναπληρωτή του, ως πρόεδρο, 

β) έναν εκπρόσωπο της Γενικής Γραμματείας Δημόσιων 
Έργων του Υπουργείου Περιβάλλοντος, Χωροταξίας και 
Δημόσιων Έργων, με τον αναπληρωτή του και 

γ) έναν εκπρόσωπο του Γενικού Λογιστηρίου του Κρά¬ 
τους του Υπουργείου Οικονομικών, με τον αναπληρωτή 
του. 

Οι εκπρόσωποιτων περιπτώσεων β' και γ' ορίζονται από 
τους οικείους Υπουργούς το αργότερο εντός μηνάς από 
της ενάρξεωςτης ισχύος του νόμου αυτού. 

Η συγκρότηση της Επιτροπής γίνεται με απόφαση του 
Προέδρου του Διοικητικού Συμβουλίου της Τ.Ε.Ο. Α.Ε.. 
Με την απόφαση αυτήν ορίζεται και Γραμματέας της Επι¬ 
τροπής με τον αναπληρωτή του, από υπαλλήλους της 
Τ.Ε.Ο. Α.Ε.. 

Στα μέλη της Επιτροπής και στον Γραμματέα καταβάλ¬ 
λεται αποζημίωση που βαρύνει την Τ.Ε.Ο. Α.Ε., το ύψος 
της οποίας καθορίζεται με απόφαση του Υπουργού Περι¬ 
βάλλοντος, Χωροταξίας και Δημόσιων Έργων και του Υ¬ 
πουργού Οικονομικών, ύστερα από πρόταση της Τ.Ε.Ο 
Α.Ε.. 

3. Η Τ.Ε.Ο. Α.Ε., ύστερα από εισήγηση της Επιτροπής, 
που γίνεται μέσα σε τριάντα ημέρες από τη συγκρότησή 
της, αναθέτει το έργο της απογραφής ή τμήματος αυτής 
στο Υπουργείο Περιβάλλοντος, Χωροταξίας και Δημό¬ 
σιων Έργων ή σε φυσικά ή νομικά πρόσωπα, τα οποία εκ¬ 
πονούν τις απαραίτητες μελέτες και παρέχουν τις απα¬ 
ραίτητες για την πραγματοποίηση του έργου συμβουλές 
και υπηρεσίες. Η διάταξη του άρθρου 5 παρ. 8 εδάφιο 1 
του ν. 2229/1994 εφαρμόζεται στο έργο αυτό. Το έργο 
πρέπει να ολοκληρωθεί μέσα σε οκτώ μήνες από την ανά¬ 
θεσή του. Η Τ.Ε.Ο. ΑΈ. μπορεί, ύστερα από εισήγηση της 
Επιτροπής, να παρατείνει την προθεσμία αυτή μέχρι ένα 
το πολύ εξάμηνο, εφόσον αυτό κρίνεται απολύτως ανα¬ 
γκαίο. Η συνολική δαπάνη του έργου βαρύνει την Τ.Ε.Ο. 
Α.Ε.. 

4. Η αξία των περιουσιακών στοιχείων της Τ.Ε.Ο. Α.Ε., 
που αναφέρονται στην παράγραφο 1, εκτιμάται από ορ¬ 
κωτούς εκτιμητές, που ορίζονται από το Σώμα Ορκωτών 


Εκτιμητών, ύστερα από αίτηση του Δ.Σ της Τ.Ε.Ο. Α.Ε.. Η 
αξία των πιο πάνω περιουσιακών στοιχείων αποτελεί ει¬ 
σφορά του Ελληνικού Δημοσίου προς την Τ.Ε.Ο. ΑΈ. και 
αντίστοιχη ισόποση αύξηση του μετοχικού της κεφαλαίου 
σύμφωνα με την παράγραφο 4 του άρθρου 5 του κατα¬ 
στατικού. 

5. Απόσπασμα της έκθεσης απογραφής, που περιέχει 
περιγραφή των αποκτώμενων ακινήτων ή των εμπραγμά¬ 
των δικαιωμάτων σε αυτά, μεταγράφεται ατελώς στα οι¬ 
κεία βιβλία των αρμόδιων υποθηκοφυλακείων. 

Άρθρο 6 

1. Όσοι εκμεταλλεύονται ή χρησιμοποιούν ή καθ’ οποι- 
ονδήποτε τρόπο αποκομίζουν έσοδα, από τις κυκλοφο- 
ριακές συνδέσεις του πρωτεύοντος και δευτερεύοντος ε¬ 
θνικού οδικού δικτύου της χώρας, υποχρεούνται μέσα σε 
αποκλειστική προθεσμία ενός (1) μηνάς από την έγγραφη 
πρόσκληση που θα τους αποστείλει η Τ.Ε.Ο. Α.Ε., να δη¬ 
λώσουν εγγράφως προς αυτήν την κυκλοφοριακή τους 
σύνδεση, τη συγκεκριμένη θέση στην οποία αυτή ευρί- 
σκεται, το είδος της ασκούμενης δραστηριότητας, το 
χρόνο λειτουργίας της, καθώς και οποιοδήποτε άλλο 
πρόσθετο στοιχείο ζητήσει η Τ.Ε.Ο. Α.Ε.. 

2. Αν οι ανωτέρω έχουν άδεια κυκλοφοριακής σύνδεσης 
ή σύμβαση μίσθωσης με την Τ.Ε.Ο. Α.Ε., επιβάλλεται σε 
αυτούς το προβλεπόμενο από τις κείμενες διατάξεις μί¬ 
σθωμα. Σε αντίθετη περίπτωση επιβάλλεται σε αυτούς α¬ 
ποζημίωση αυθαίρετης χρήσης. 

Το μίσθωμα και η αποζημίωση αυθαίρετης χρήσης βε¬ 
βαιώνονται με απόφαση του Διοικητικού Συμβουλίου της 
Τ.Ε.Ο. ΑΈ. και εισπράττονται σύμφωνα με τις διατάξεις 
περί εισπράξεως δημοσίων εσόδων. Οι εισπράξεις αυτές 
μπορεί να ανατίθενται στις κατά τόπους Δημόσιες Οικο¬ 
νομικές Υπηρεσίες, κατ’ εφαρμογή των διατάξεων του 
άρθρου 106 παρ. 4 του ν. 2362/1995 (ΦΕΚ37Α') και διε- 
νεργούνται με βάση χρηματικούς καταλόγους, που απο- 
στέλλονται σε αυτές από την Τ.Ε.Ο. ΑΈ. και κατατίθενται 
σε πίστωση του λογαριασμού της Τ.Ε.Ο. ΑΈ. που τηρεί¬ 
ται στην Τράπεζα της Ελλάδος. 

3. Την ίδια υποχρέωση υποβολής έγγραφης δήλωσης 
προς την Τ.Ε.Ο. ΑΈ. έχουν οι ανωτέρω και κατά το μήνα 
Ιανουάριο κάθε έτους, μέσα στον οποίο θα δηλώνουν 
προς την Τ.Ε.Ο. ΑΈ. τις τυχόν μεταβολές που έχουν ε- 
πέλθει στην κυκλοφοριακή τους σύνδεση ή στην ασκού¬ 
μενη σε αυτήν δραστηριότητάτους. 

4. Όσοι αρνούνται ή καθυστερούν να υποβάλλουν προς 
την Τ.Ε.Ο. ΑΈ. την προβλεπόμενη από την παράγραφο 1 
έγγραφη δήλωση (αρχική ή ετήσια), μέσα στην ορισθείσα 
προθεσμία, αποκλείονται από την κυκλοφοριακή τους 
σύνδεση, με την εθνική οδό, η οποία διακόπτεται (κλείνει) 
με ενέργειες της Τ.Ε.Ο. ΑΈ. και με δαπάνες που καταλο¬ 
γίζονται στους υπόχρεους. 

5. Με απόφαση του Διοικητικού Συμβουλίου της Τ.Ε.Ο. 
Α. Ε. και επιπλέον των προβλεπομένων στην ανωτέρω πα¬ 
ράγραφο 2, επιβάλλεται πρόστιμο που κυμαίνεται από ε¬ 
κατό χιλιάδες (100.000) έως πέντε εκατομμύρια 
(5.000.000) δραχμές, σε όσους αυτοδύναμα και χωρίς ά¬ 
δεια από τις αρμόδιες υπηρεσίες του Υπουργείου Περι¬ 
βάλλοντος, Χωροταξίας και Δημόσιων Έργων και της 
Τ.Ε.Ο. ΑΈ. δημιουργούν, διανοίγουν, θέτουν σε λειτουρ¬ 
γία και εκμεταλλεύονται κυκλοφοριακή σύνδεση με το ε¬ 
θνικό οδικό δίκτυο ή στην περίπτωση της προηγούμενης 
παραγράφου επανασυνδέουν διακοπείσα ήδη κυκλοφο- 
ριακή σύνδεση. Το πρόστιμο αυτό βεβαιώνεται και ει- 

σπράττεται σύμφωνα με όσα ορίζονται στο δεύτερο εδά¬ 
φιο της παραγράφου 2. 

Άρθρο 7 

1. Η εταιρική οργάνωση της Τ.Ε.Ο. Α.Ε. ορίζεται με το 
καταστατικό της, που προβλέπεται στο άρθρο 17 του νό¬ 
μου αυτού. Η τροποποίηση των άρθρων του καταστατι¬ 
κού γίνεται σύμφωνα με τις διατάξειςτου νόμου αυτού και 
τις διατάξεις του κ.ν. 2190/1920 περί ανωνύμων εταιρει¬ 
ών. 

2. Ο τακτικός και έκτακτος έλεγχος της Τ.Ε.Ο. Α.Ε., ο ο¬ 
ποίος προβλέπεται από τις διατάξεις του κ.ν. 2190/ 1920 
για τις ανώνυμες εταιρίες, ασκείται από δύο ορκωτούς ε¬ 
λεγκτές. Αντίγραφατωνεκθέσεωνπου συντάσσουν οι ορ¬ 
κωτοί ελεγκτές υποβάλλονται και στους Υπουργούς Οι¬ 
κονομικών και Περιβάλλοντος, Χωροταξίας και Δημόσιων 
Έργων. 

3. Οι ετήσιες οικονομικές καταστάσεις της Τ.Ε.Ο. Α.Ε. 
και κάθε τροποποίηση του Καταστατικού υποβάλλονται, 
μέσα σε δέκα ημέρες από τη δημοσίευσή τους στην Εφη¬ 
μερίδα της Κυβερνήσεως, στους Υπουργούς Εθνικής Οι¬ 
κονομίας, Οικονομικών και Περιβάλλοντος, Χωροταξίας 
και Δημόσιων Έργων. 

4. Οι καταχωρίσεις που προβλέπονται από τις διατάξεις 
της νομοθεσίας για τις ανώνυμες εταιρίες, γίνονται στο 
Μητρώο της παραγράφου 8 του άρθρου 76 του κ.ν. 
2190/1920, που τηρείται στη Διεύθυνση Α.Ε. και Πίστεως 
της Γενικής Γραμματείας Εμπορίου του Υπουργείου Ανά¬ 
πτυξης. 

Άρθρο 8 

1. Το σύνολο του μετοχικού κεφαλαίου της Τ.Ε.Ο. Α.Ε., 
κατά τη σύστασή της με το νόμο αυτόν, ανήκει στο Ελλη¬ 
νικό Δημόσιο και παριστάται με μία ονομαστική μετοχή, 
που εκδίδεται για το σκοπό αυτόν. Το μετοχικό κεφάλαιο 
αποτελείται από τα, κατά το άρθρο 5παρ. 1 του νόμου αυ¬ 
τού, περιουσιακά στοιχεία. Η διαπίστωση της λογιστικής 
θέσης και η αξία των περιουσιακών στοιχείων του Ταμεί¬ 
ου Εθνικής Οδοποιίας και της εταιρείας Ελληνικοί Αυτο¬ 
κινητόδρομοι Α.Ε., που περιέρχονται στην Τ.Ε.Ο. Α.Ε., γί¬ 
νεται από δύο ορκωτούς ελεγκτές, που ορίζει το Διοικητι¬ 
κό Συμβούλιο της Τ.Ε.Ο. Α.Ε.. Με κοινή απόφαση των 
Υπουργών Εθνικής Οικονομίας, Οικονομικών και Περι¬ 
βάλλοντος, Χωροταξίας και Δημόσιων Έργων, που εκδί- 
δεται ύστερα από πρόταση της Γ ενικής Συνέλευσης της 
Τ.Ε.Ο. Α.Ε., μπορεί να ρυθμίζονται, διαφορετικά απ' ό,τι 
στο νόμο αυτόν και να τροποποιούνται κάθε φύσεως θέ¬ 
ματα που αφορούν τις μετοχές και τη σύνθεση του μετο¬ 
χικού κεφαλαίου της. 

2. Η αποτίμηση και εκτίμηση των περιουσιακών στοιχεί¬ 
ων της Εταιρείας διενεργείται από ελεγκτική εταιρεία, 
που ανήκει στο Σώμα Ορκωτών Ελεγκτών, την οποία θα ο¬ 
ρίσει με απόφασή του το Διοικητικό Συμβούλιο της Εται¬ 
ρείας, μέσα σε ένα μήνα από την ισχύ του παρόντος νό¬ 
μου. Ως προς την εκτίμηση της ακίνητης περιουσίας, η ε¬ 
λεγκτική εταιρεία θα λάβει υπόψη της τα στοιχεία 
ορκωτού εκτιμητή που επιλαμβάνεται του θέματος, κατό¬ 
πιν αιτήσεως του Διοικητικού Συμβουλίου της Εταιρείας. 
Η αποτίμηση θα γίνει με βάση τρέχουσες αξίες, όπως αυ¬ 
τές προσδιορίζονται από την πλέον πρόσφορη και δόκιμη 
μέθοδο της Λογιστικής, θα πρέπει δε να ολοκληρωθεί ε¬ 
ντός της προθεσμίας που θα ορίσει το Διοικητικό Συμ¬ 
βούλιο της Εταιρείας στην ελεγκτική εταιρεία. Η προθε¬ 
σμία αυτή μπορεί να παραταθεί με απόφαση του Διοικητι¬ 
κού Συμβουλίου άπαξ και το πολύ για δύο μήνες. Το 


αποτελέσμα της αποτίμησης θα στρογγυλοποιηθεί σε ε¬ 
κατομμύρια δραχμές, με μείωση του ποσού της αποτίμη¬ 
σης. 

3. Οι ορκωτοί ελεγκτές υποβάλλουν, μέσα στην οριζό¬ 
μενη προθεσμία, έκθεση εκτίμησης των περιουσιακών 
στοιχείων και της προκύπτουσας καθαρής θέσης της Ε¬ 
ταιρείας, βάσει των συνταγμένων οικονομικών καταστά¬ 
σεων, προς το Διοικητικό του Συμβούλιο, το οποίο μέσα 
σε δύο μήνες από την υποβολή οριστικοποιεί και βεβαιώ¬ 
νει με ειδική απόφασή του το ύψος του μετοχικού κεφα¬ 
λαίου της Εταιρείας και τις αναπροσαρμοσμένες από την 
έκθεση εκτίμησης οικονομικές καταστάσεις. Η παραπά¬ 
νω απόφαση του Διοικητικού Συμβουλίου τροποποιεί το 
παρόν καταστατικό ως προς το προβλεπόμενο από το 
παρόν άρθρο μετοχικό κεφάλαιο και καταχωρείται στο 
αρμόδιο Μητρώο Α.Ε. και Ε.Π.Ε. και δημοσιεύεται στο 
Τεύχος Α.Ε. και Ε.Π.Ε. της Εφημερίδας της Κυβερνήσε¬ 
ως. 

4. Σε κάθε περίπτωση αύξησης του μετοχικού κεφαλαί¬ 
ου, ολόκληρο το νέο κεφάλαιο αναλαμβάνεται από τον 
μοναδικό μέτοχο της Εταιρείας, το Ελληνικό Δημόσιο. 

5. Απαλλοτριώσεις παρόδιων εκτάσεων ή άλλα περιου¬ 
σιακά στοιχεία, που περιέρχονται στο Δημόσιο στο πλαί¬ 
σιο ανάπτυξης του οδικού δικτύου, εισφέρονται από το 
Δημόσιο στην Τ.Ε.Ο. Α.Ε., με αντίστοιχη αύξηση του κε¬ 
φαλαίου της, στην οποία προβαίνει το Διοικητικό της Συμ¬ 
βούλιο, με απόφαση που λαμβάνεται σύμφωνα με το άρ¬ 
θρο 5 παρ. 4 του Καταστατικού της. Η αξία των εισφερό¬ 
μενων εκτάσεων και εν γένει περιουσιακών στοιχείων 
γίνεται σύμφωνα με τα οριζόμενα στην παράγραφο 4 του 
άρθρου 5 του νόμου αυτού. 

6. Οι εισφορές της προηγούμενης παραγράφου, καθώς 
και η καταβολή του μετοχικού κεφαλαίου και των μελλο¬ 
ντικών αυξήσεων αυτού, απαλλάσσονται από κάθε φόρο, 
τέλος, τέλος χαρτοσήμου, εισφορά, δικαίωμα ή οποιαδή¬ 
ποτε άλλη επιβάρυνση υπέρ του Δημοσίου, νομικών προ¬ 
σώπων δημοσίου δικαίου και γενικώς τρίτων, πλην του 
φόρου στη συγκέντρωση κεφαλαίου. 

Άρθρο 9 

Η Τ.Ε.Ο. Α.Ε. διοικείται από εννεαμελές Διοικητικό Συμ¬ 
βούλιο. Το Διοικητικό Συμβούλιο της Τ.Ε.Ο. Α.Ε. αποτε- 
λείται: 

α) από δύο εκπροσώπους των εργαζομένων, που εκλέ¬ 
γονται με άμεση και καθολική ψηφοφορία, 

β) από έναν εκπρόσωπο που υποδεικνύεται από την Οι¬ 
κονομική και Κοινωνική Επιτροπή (Ο.Κ.Ε.), 

γ) από δύο και, εφόσον συντρέχει περίπτωση εφαρμο¬ 
γής των διατάξεων του άρθρου 10 του ν. 2322/1995, από 
τρεις εκπροσώπους του Δημοσίου, μεταξύ των οποίων ο 
Πρόεδρος του Διοικητικού Συμβουλίου και ο Διευθύνων 
Σύμβουλος της Εταιρείας. Οι θέσεις του Προέδρου και 
του Διευθύνοντος Συμβούλου της εταιρείας είναι θέσεις 
πλήρους απασχόλησης και τις καταλαμβάνουν πρόσωπα 
κύρους που έχουν πτυχίο τριτοβάθμιας εκπαίδευσης της 
ημεδαπής ή ισότιμο της αλλοδαπής. Η ιδιότητα του Προ¬ 
έδρου δεν είναι ασυμβίβαστη με αυτή του Διευθύνοντος 
Συμβούλου. Εάν ο Πρόεδρος είναι και Διευθύνων Σύμ¬ 
βουλος, το Δημόσιο ορίζει έναν ακόμη εκπρόσωπο. Οι εκ¬ 
πρόσωποι του Δημοσίου ορίζονται σύμφωνα με την πα¬ 
ράγραφο 2 του άρθρου 6 του ν. 2414 /1996, όπως κάθε 
φορά ισχύει, 

δ) από τα λοιπά μέλη, που εκλέγονται από τη Γ ενική Συ¬ 
νέλευση. 

Η ανάκληση και η αντικατάσταση των μελώντου Διοικη- 

τικού Συμβουλίου γίνεται από τους αρμόδιους που έχουν 
δικαίωμα εκλογής ή ορισμού ή υπόδειξης , με την επιφύ¬ 
λαξη των διατάξεων του άρθρου 4 του ν. 2414/ 1996 για 
την ανάκληση του Προέδρου του Διοικητικού Συμβουλίου 
και του Διευθύνοντος Συμβούλου. 

2. Από τον Υπουργό Περιβάλλοντος, Χωροταξίας και 
Δημόσιων Έργων τάσσεται στους εργαζομένους της 
Τ.Ε.Ο. Α.Ε. προθεσμία, όχι βραχύτερη από ένα μήνα ούτε 
μεγαλύτερη από δύο μήνες, από τη σχετική έγγραφη 
πρόσκληση, για τη διεξαγωγή καθολικής ψηφοφορίας για 
την εκλογή των μελών του Διοικητικού Συμβουλίου και 
των αναπληρωτώντους που θα προτείνουν. Η εκλογή των 
εκπροσώπων των εργαζομένων γίνεται σύμφωνα με τις 
διατάξεις του τρίτου εδαφίου, που προστέθηκε στην πα¬ 
ράγραφο 2 του άρθρου 6 του ν. 2414/1996, με το άρθρο 
17παρ. 1 του ν. 2469/1997 (ΦΕΚ38Α'). 

3. Η Οικονομική και Κοινωνική Επιτροπή υποδεικνύει ως 
μέλος του Διοικητικού Συμβουλίου και αναπληρωτή του, 
πρόσωπα κύρους, με γνώσεις σε θέματα που συνδέονται 
με το αντικείμενο της Τ.Ε.Ο. Α. Ε., μέσα σε προθεσμία δύο 
μηνών αφότου αυτή ειδοποιηθεί εγγράφως από τον Υ¬ 
πουργό Περιβάλλοντος, Χωροταξίας και Δημόσιων Έρ¬ 
γων. 

4. Ανπαρέλθει άπρακτη η προθεσμία των παραγράφων 
2 και 3 του άρθρου αυτού, το Διοικητικό Συμβούλιο έχει 
νόμιμη σύνθεση και χωρίς τους εκπροσώπους των εργα¬ 
ζομένων στην Εταιρεία ή τον εκπρόσωπο της Ο.Κ.Ε.. Επί¬ 
σης, οι αποφάσεις του Διοικητικού Συμβουλίου είναι νόμι¬ 
μες και δεν επηρεάζονται από τυχόν ακύρωση της εκλο¬ 
γής των ανωτέρω εκπροσώπων. 

5. Η θητεία των μελώντου Διοικητικού Συμβουλίου είναι 
τριετής και παρατείνεται, αυτοδίκαια, μέχρι το διορισμό, 
την υπόδειξη ή την εκλογή νέων μελών του. Η θητεία αυ¬ 
τή πάντως δεν μπορεί να παραταθεί πέραν του ενός έ¬ 
τους. Με την επιφύλαξη των οριζομένων στην παράγρα¬ 
φο 1 του άρθρου 16, η θητεία όλων των μελώντου Διοι¬ 
κητικού Συμβουλίου αρχίζει με την εκλογή τους από τη 
Γενική Συνέλευση. Η Γενική Συνέλευση στη συνεδρίασή 
της αυτή διαπιστώνει επίσης το διορισμό ή την εκλογή 
των μελώντου Διοικητικού Συμβουλίου, που ορίζονται ή 
εκλέγονται από τους φορείς και τα πρόσωπα που προ¬ 
βλέπει ο νόμος αυτός και μεριμνά για την τήρηση των δια¬ 
τάξεων περί δημοσιότητας του κ.ν. 2190/1920. 

6. Μέλη του Διοικητικού Συμβουλίου δεν επιτρέπεται να 
είναι: 

α) οι συγγενείς μεταξύ τους, εξ αίματος ή αγχιστείας, 
μέχρι και τρίτου βαθμού, 

β) οι με οποιαδήποτε μορφή εργολάβοι ή προμηθευτές 
της Τ.Ε.Ο. Α.Ε., 

γ) τα μέλη Διοικητικού Συμβουλίου ή οι υπάλληλοι επι¬ 
χείρησης που βρίσκεται σε συναλλακτική σχέση με την 
Τ.Ε.Ο. Α.Ε.. 

Επίσης, δεν επιτρέπεται να διορισθούν μέλη του Διοι¬ 
κητικού Συμβουλίου πρόσωπα τα οποία έχουν καταδικα- 
σθείγια αδίκημα, από εκείνα που αποτελούν κώλυμα διο¬ 
ρισμού σε δημόσια θέση, σύμφωνα με το άρθρο 8 του ν. 
2683/1999. 

7. Αν κενωθεί η θέση κάποιου από τα μέλη του Διοικητι¬ 
κού Συμβουλίου, από εκείνα που εκλέγει η Γενική Συνέ¬ 
λευση, λόγω θανάτου, παραίτησης ή από οποιαδήποτε 
άλλη αιτία, εκλέγεται προσωρινός αναπληρωτής, με από¬ 
φαση των υπόλοιπων μελώντου Διοικητικού Συμβουλίου, 
που επικυρώνεται από την πρώτη Γενική Συνέλευση. Αν 
κάποιο από τα μέλη του Διοικητικού Συμβουλίου, που ο¬ 


ρίζονται με κοινή απόφαση των Υπουργών Περιβάλλο¬ 
ντος, Χωροταξίας και Δημόσιων Έργων, Εθνικής Οικονο¬ 
μίας και Οικονομικών, ή εκλέγονται από τους εργαζομέ¬ 
νους ή υποδεικνύονται από την Ο.Κ.Ε., παύσει λόγω θα¬ 
νάτου, παραιτήσεως ή από οποιαδήποτε άλλη αιτία να 
μετέχει στο Διοικητικό Συμβούλιο, εφόσον δεν υφίσταται 
αναπληρωτής του, ο οποίος και λαμβάνει τη θέση του, α¬ 
ντικαθίσταται κατά τον τρόπο του ορισμού του. Μέχρι να 
διορισθεί αντικαταστάτης του μέλους αυτού, το Διοικητι¬ 
κό Συμβούλιο συγκροτείται και λειτουργεί νόμιμα και χω¬ 
ρίς αυτό. Η θητεία μέλους του Διοικητικού Συμβουλίου 
που διορίζεται, υποδεικνύεται ή εκλέγεται σε αντικατά¬ 
σταση θανόντος, παραιτηθέντος ή εκπεσόντος λήγει κα¬ 
τά τη λήξη της θητείας εκείνου που αντικατέστησε. 

8. Στον Πρόεδρο του Διοικητικού Συμβουλίου και στον 
Διευθύνοντα Σύμβουλο ή στο πρόσωπο που συγκεντρώ¬ 
νει και τις δύο ιδιότητες αυτές, καταβάλλεται για τις υπη¬ 
ρεσίες τους που παρέχουν στην Τ.Ε.Ο. Α.Ε., αμοιβή, η ο¬ 
ποία ορίζεται με κοινή απόφαση των Υπουργών Οικονομι¬ 
κών και Περιβάλλοντος, Χωροταξίας και Δημόσιων 
Έργων. Στον Πρόεδρο του Διοικητικού Συμβουλίου, στον 
Διευθύνοντα Σύμβουλο, τα μέλη του Διοικητικού Συμβου¬ 
λίου και τον Γραμματέα του Διοικητικού Συμβουλίου χο¬ 
ρηγείται αποζημίωση για κάθε αυτοπρόσωπη παράστασή 
τους στις συνεδριάσεις του Διοικητικού Συμβου-λίου, 
που καθορίζεται με κοινή απόφαση των Υπουργών Οικο¬ 
νομικών και Περιβάλλοντος, Χωροταξίας και Δημόσιων 
Έργων. Για κάθε άλλη αμοιβή ή αποζημίωση των μελών 
του Διοικητικού Συμβουλίου απαιτείται ειδική απόφαση 
της Γ ενικής Συνέλευσης. 

9. Στο πρώτο Διοικητικό Συμβούλιο, μέχρι την πλήρωση 
της θέσης του Διευθύνοντος Συμβούλου, καθήκοντα Δι- 
ευθύνοντος Συμβούλου ασκεί ο Πρόεδρος του Διοικητι¬ 
κού Συμβουλίου της Εταιρείας. 

Άρθρο 10 

1. Η Τ.Ε.Ο. Α.Ε. καταρτίζει: 

α) Το Στρατηγικό Σχέδιο, το οποίο καθορίζει, στο πλαί¬ 
σιο της γενικότερης κυβερνητικής πολιτικής, τους μα¬ 
κροχρόνιους βασικούς στόχους για την εκπλήρωση των 
σκοπών της και τις μεθόδους πραγματοποίησής τους. 

β) Το Επιχειρησιακό Σχέδιο, διάρκειας τριών ετών, το ο¬ 
ποίο εξειδικεύει τους στόχους του Στρατηγικού Σχεδίου 
και τις μεθόδους πραγματοποίησής τους. Στο Επιχειρη¬ 
σιακό Σχέδιο περιγράφονται με χρονοδιάγραμμα οι επι- 
διωκόμενοι στόχοι, με προσδιορισμό των μέσων και των ε¬ 
νεργειών που προορίζονται για την επίτευξή τους και με 
αποτίμηση του κόστους πραγματοποίησης αυτών. Καθο¬ 
ρίζονται επίσης οι εσωτερικές διαδικασίες παρακολούθη¬ 
σης και ελέγχου της πραγματοποίησής τους. 

2. Το Στρατηγικό και το Επιχειρησιακό Σχέδιο υποβάλ¬ 
λονται από το Διοικητικό Συμβούλιο στον Υπουργό Εθνι¬ 
κής Οικονομίας και τον Υπουργό Περιβάλλοντος, Χωρο¬ 
ταξίας και Δημόσιων Έργων, εγκρίνονται με κοινή τους α¬ 
πόφαση και κατατίθενται στην αρμόδια κατά τον 
Κανονισμό της Βουλής Επιτροπή της. 

3. Το Διοικητικό Συμβούλιο της Τ.Ε.Ο. Α.Ε., με αιτιολο¬ 
γημένη απόφασή του, μπορεί να αναθεωρεί το Επιχειρη¬ 
σιακό Σχέδιο, γνωστοποιώντας την απόφασή του στους 
Υπουργούς Εθνικής Οικονομίας και Περιβάλλοντος, Χω¬ 
ροταξίας και Δημόσιων Έργων. Η αναθεώρηση ισχύει με¬ 
τά την πάροδο ενός μήνα από τη γνωστοποίησή της 
στους παραπάνω Υπουργούς, εφόσον κανείς τους δεν 
προβάλλει αντιρρήσεις γι’αυτήν και κατατίθεται, μετάτην 
οριστικοποίησή της, στην αρμόδια κατά τον Κανονισμό 

της Βουλής Επιτροπή της. Στις περιπτώσεις αυτές τρο¬ 
ποποιείται αναλόγως και το Συμβόλαιο Διαχείρισης του 
Προέδρου και του Διευθύνοντος Συμβούλου. 

4. Οι διατάξεις των παραγράφων 3, 5 και 6 του άρθρου 
3 του ν. 2414/1996 εφαρμόζονται αναλόγως και στην 
Τ.Ε.Ο.Α.Ε.. 

Άρθρο 11 

1. Μεταξύ του Προέδρου του Διοικητικού Συμβουλίου 
καιτου Διευθύνοντος Συμβούλου της Τ.Ε.Ο. Α.Ε. αφ’ ενός 
και του Ελληνικού Δημοσίου, που εκπροσωπείται από 
τους Υπουργούς Εθνικής Οικονομίας, Οικονομικών και 
Περιβάλλοντος, Χωροταξίας και Δημόσιων Έργων, αφ’ ε¬ 
τέρου, συνάπτεται "Συμβόλαιο Διαχείρισης", στο οποίο 
καθορίζονται, με λεπτομέρεια, και στα πλαίσια του Στρα¬ 
τηγικού και του Επιχειρησιακού Σχεδίου της, οι στόχοι 
που αναλαμβάνουν να εκπληρώσουν, ο Πρόεδρος του Δι¬ 
οικητικού Συμβουλίου και ο Διευθύνων Σύμβουλος, κατά 
τη διάρκεια της θητείας τους. Το Συμβόλαιο Διαχείρισης 
κατατίθεται στην αρμόδια κατά τον Κανονισμό της Βου¬ 
λής Επιτροπή. Ως προς το περιεχόμενο του Συμβολαίου 
Διαχείρισης και τον έλεγχο τήρησής του εφαρμόζονται α¬ 
ναλόγως οι παράγραφοι 2 και 3 του άρθρου 4 του ν. 
2414/1996. Η παράγραφος αυτή ισχύει για τον Διευθύνο- 
ντα Σύμβουλο της Εταιρείας, που θα προσληφθεί ύστερα 
από δημόσια προκήρυξη της θέσης του σύμφωνα με το 
νόμο αυτόν. 

2. Ο Διευθύνων Σύμβουλος προσλαμβάνεται για χρονι¬ 
κό διάστημα τριών ετών, είναι μέλος του Διοικητικού Συμ¬ 
βουλίου και η ιδιότητά του δεν είναι ασυμβίβαστη με την ι¬ 
διότητα του Προέδρου του Διοικητικού Συμβουλίου. Τα 
ελάχιστα προσόντα για την κατάληψη της θέσης του Δι- 
ευθύνοντα Συμβούλου είναι πτυχίο τριτοβάθμιας εκπαί¬ 
δευσης της ημεδαπής ή ισότιμο της αλλοδαπής και πε¬ 
νταετής εμπειρία σε θέση σημαντικής ευθύνης και απαι¬ 
τήσεων στο δημόσιο ή τον ιδιωτικό τομέα. Η προκήρυξη 
της θέσης του Διευθύνοντος Συμβούλου γίνεται με κοινή 
απόφαση των Υπουργών Εθνικής Οικονομίας και Περι¬ 
βάλλοντος, Χωροταξίας και Δημόσιων Έργων, με την ο¬ 
ποία ορίζεται η διαδικασία της επιλογής και εξειδικεύο- 
νταιτα αναγκαία προσόντα. Με την απόφαση αυτή μπορεί 
επίσης να ορίζεται ότι για την κάλυψη της θέσης αυτής α¬ 
παιτούνται και προσόντα πέραν των αναφερομένων στο 
προηγούμενο εδάφιο. Σε περίπτωση που η θέση του Δι- 
ευθύνοντος Συμβούλου μείνει κενή για οποιονδήποτε λό¬ 
γο, μπορεί, με κοινή απόφαση των Υπουργών Εθνικής Οι¬ 
κονομίας και Περιβάλλοντος, Χωροταξίας και Δημόσιων 
Έργων, να πληρωθεί η θέση αυτή από τους λοιπούς υπο¬ 
ψηφίους που συμμετείχαν αρχικά κατά την προκήρυξή 
της. Στην περίπτωση αυτήν η θητεία του νέου Διευθύνο- 
ντος Συμβούλου διαρκεί μέχρι το χρόνο λήξεως της θη¬ 
τείας του αντικατασταθέντος. 

3. Το Διοικητικό Συμβούλιο αναθέτει στον Διευθύνοντα 
Σύμβουλο τη γενική αρμοδιότητα διοίκησης, αφού λάβει 
υπόψη και το περιεχόμενο του Συμβολαίου Διαχείρισης. 
Ο Διευθύνων Σύμβουλος είναι το ανώτατο εκτελεστικό 
όργανο της Τ.Ε.Ο. Α.Ε. και προΐσταται όλων των Υπηρε¬ 
σιών της. 

4. Τον Διευθύνοντα Σύμβουλο, σε περίπτωση απουσίας 
ή κωλύματος, αναπληρώνει, σε όλες τις αρμοδιότητές 
του, ο Πρόεδρος του Διοικητικού Συμβουλίου. Αν η ιδιό¬ 
τητα του Διευθύνοντος Συμβούλου συμπίπτει με αυτήν 
του Προέδρου, ο Διευθύνων Σύμβουλος αναπληρώνεται 
από τον Γενικό Διευθυντή. Αν υπάρχουν περισσότεροι Γε¬ 


νικοί Διευθυντές, τον αναπληρωτή ορίζει το Διοικητικό 
Συμβούλιο. 

5. Στην Τ.Ε.Ο. Α.Ε. λειτουργεί Συμβούλιο Διεύθυνσης, 
με κύρια αποστολή το συντονισμό και την εξασφάλιση της 
απαραίτητης συνοχής της λειτουργίας της, την επίλυση 
σημαντικώνπροβλημάτωντηςτρέχουσας διαχείρισης, τη 
λήψη αποφάσεων για προμήθειες ή ανάθεση έργων μέχρι 
το χρηματικό όριο που θέτει το Διοικητικό Συμβούλιο και 
την άσκηση κάθε άλλης αρμοδιότητας που εκχωρείται σε 
αυτό από το Διοικητικό Συμβούλιο. Στο Συμβούλιο Διεύ¬ 
θυνσης μετέχει ως Πρόεδρος ο Διευθύνων Σύμβουλος, οι 
Γενικοί Διευθυντές και οι Διευθυντές. Το Διοικητικό Συμ¬ 
βούλιο εγκρίνειτον κανονισμό λειτουργίας του Συμβουλί¬ 
ου Διεύθυνσης, ύστερα από πρόταση του Διευθύνοντος 
Συμβούλου. 

6. Το Διοικητικό Συμβούλιο της Τ.Ε.Ο. Α.Ε., ύστερα από 
εισήγηση του Διευθύνοντος Συμβούλου, προσλαμβάνει 
Γενικό Διευθυντή. Η αναγκαιότητα πρόσληψης περισσό¬ 
τερων Γενικών Διευθυντών είναι στην αρμοδιότητα του 
Διοικητικού Συμβουλίου, το οποίο καθορίζει τον αριθμό 
και τις αρμοδιότητές τους, ύστερα από εισήγηση του Δι- 
ευθύνοντος Συμβούλου, τροποποιώντας το Γ ενικό Κανο¬ 
νισμό. Ως Γενικοί Διευθυντές προσλαμβάνονται πρόσω¬ 
πα που διαθέτουν κύρος και εμπειρία σε διευθυντική θέ¬ 
ση του δημόσιου ή ιδιωτικού τομέα. Καθήκοντα Γενικών 
Διευθυντών μπορούν επίσης να ανατίθενται, με απόφαση 
του Διοικητικού Συμβουλίου, ύστερα από εισήγηση του 
Διευθύνοντος Συμβούλου, σε πρόσωπα που κατέχουν ή 
κατείχαν θέση Διευθυντή ή Προϊσταμένου Διεύθυνσης 
του Ταμείου Εθνικής Οδοποιίας και της Τ.Ε.Ο. Α.Ε. ή σε 
πρόσωπα που κατέχουν διευθυντική θέση στο Δημόσιο, 
που αποσπώνται για το λόγο αυτόν στην εταιρεία. Κατά 
την πρώτη εταιρική χρήση και μέχρι την πρόσληψη νέου 
Γενικού Διευθυντή, καθήκοντα Γενικού Διευθυντή ανατί¬ 
θενται στον κατά τη δημοσίευση του νόμου αυτού Διευ¬ 
θυντή του Ταμείου Εθνικής Οδοποιίας, εφαρμοζομένων 
και ως προς αυτόν των διατάξεων των παραγράφων 1 και 
6 του άρθρου 12. 

7. Με κοινή απόφαση των Υπουργών Περιβάλλοντος, 
Χωροταξίας και Δημόσιων Έργων και Οικονομικών, ύστε¬ 
ρα από εισήγηση του Διοικητικού Συμβουλίου της Τ.Ε.Ο. 
Α.Ε., καθορίζονται ανώτατα όρια αμοιβών και ετήσιων α¬ 
ποδοχών του Γενικού Διευθυντή ή των Γενικών Διευθυ- 
ντώντης Τ.Ε.Ο. Α.Ε.. Με όμοια απόφαση, ύστερα από ει¬ 
σήγηση του Διοικητικού Συμβουλίου της Τ.Ε.Ο. Α.Ε., μπο¬ 
ρεί να ορίζονται ανώτατα όρια αποδοχών και εν γένει 
αμοιβών των μελών του Διοικητικού Συμβουλίου της, που 
απασχολούνται ή παρέχουν τις υπηρεσίες τους στην ε¬ 
ταιρεία πέραν των καθηκόντων τους. 

Άρθρο 12 

1. Το μόνιμο προσωπικό του Ταμείου Εθνικής Οδοποι¬ 
ίας, που υπηρετεί με σχέση δημοσίου δικαίου κατά την έ¬ 
ναρξη ισχύος του νόμου αυτού, εντάσσεται σε αντίστοι¬ 
χες μόνιμες προσωποπαγείς θέσεις, που συνιστώνται με 
το Γενικό Κανονισμό Προσωπικού της Τ.Ε.Ο. Α.Ε.. Οι θέ¬ 
σεις αυτές καταργούνται με την αποχώρηση των ανωτέ¬ 
ρω υπαλλήλων με οποιονδήποτε τρόπο. Το προσωπικό 
αυτό διατηρείτο υφιστάμενο μισθολογικό καθεστώς, κα¬ 
θώς και την πρόσθετη αμοιβή που προβλέπεται από την 
διάταξη της παρ. 4 του άρθρου 5 του ν. 2229/1994 (ΦΕΚ 
138 Α') όπως αντικαταστάθηκε από την διάταξη του άρ¬ 
θρου 24 του ν. 2300/1995 (ΦΕΚ 69 Α') και ως προς τη λύ¬ 
ση των εργασιακών σχέσεων εφαρμόζονται οι διατάξεις 
του Δημοσιοϋπαλληλικού Κώδικα, όπως ισχύουν κάθε 

φορά. Ως προς όλες τις υπηρεσιακές του μεταβολές, δι¬ 
καιώματα και υποχρεώσεις, καθώς και για θέματα πει¬ 
θαρχικών διαδικασιών, διέπεται από το Γενικό Κανονισμό 
Προσωπικού και τον Κανονισμό Εσωτερικής Οργάνωσης 
και Λειτουργίας της Τ.Ε.Ο. Α.Ε., που προβλέπονται στο 
άρθρο 13. Οι κανονισμοί αυτοί ρυθμίζουν τα ανωτέρω θέ¬ 
ματα σύμφωνα με τα ισχύοντα στα νομικά πρόσωπα δη¬ 
μοσίου δικαίου. Επίσης, το προσωπικό αυτό εξακολουθεί 
να διέπεται από το συνταξιοδοτικό και ασφαλιστικό καθε¬ 
στώς κύριας και επικουρικής ασφάλισης, πρόνοιας και υ¬ 
γειονομικής περίθαλψης, που ίσχυε, πριν από την με το 
νόμο αυτόν μετατροπή και συγχώνευση του "Ταμείου Ε¬ 
θνικής Οδοποιίας", στην ανώνυμη εταιρία Τ.Ε.Ο. Α.Ε.. Κα¬ 
τά τα λοιπά, για το πιο πάνω προσωπικό έχουν ανάλογη ε¬ 
φαρμογή οι διατάξεις του άρθρου 22 του ν. 2592/1998 
(ΦΕΚ 57 Α'). 

2. Το προσωπικό που κατά την έναρξη ισχύος του νόμου 
αυτού υπηρετεί στο νομικό πρόσωπο δημοσίου δικαίου 
με την επωνυμία "Ταμείο Εθνικής Οδοποιίας" και στην ε¬ 
ταιρεία "Ελληνικοί Αυτοκινητόδρομοι Α.Ε.", με σύμβαση 
εργασίας ιδιωτικού δικαίου, διατηρείται στην Τ.Ε.Ο. Α.Ε. 
με την ίδια αντίστοιχη εργασιακή σχέση. Το προσωπικό με 
σύμβαση εργασίας ιδιωτικού δικαίου αορίστου χρόνου ή 
με πάγια αντιμισθία, εντάσσεται σε αντίστοιχες θέσεις, 
που συνιστώνται με το Γενικό Κανονισμό Προσωπικού. Η 
υπηρεσία που έχει διανυθεί στο "Ταμείο Εθνικής Οδοποι¬ 
ίας" ή στην εταιρεία "Ελληνικοί Αυτοκινητόδρομοι Α.Ε.", 
με σχέση ιδιωτικού δικαίου, αναγνωρίζεται ως πραγματι¬ 
κή στην Τ.Ε.Ο. Α.Ε. για κάθε συνέπεια. 

3. Για την κάλυψη των αναγκών πρώτης στελέχωσης, η 
Τ.Ε.Ο. Α.Ε., μπορεί να προβεί στην πρόσληψη των παρα¬ 
κάτω κατηγοριών και ειδικοτήτων υπαλλήλων: 

α) δικηγόρων με έμμισθη εντολή, μέχρι 5 άτομα, β) ειδι¬ 
κού επιστημονικού προσωπικού, που η εξειδίκευσή του 
θα προσδιοριστεί με την προκήρυξη, μέχρι 5 άτομα, γ) 
Π.Ε. Πληροφορικής, μέχρι 8 άτομα, δ) Π.Ε. Μηχανικών, 
μέχρι 10 άτομα, ε) Π.Ε. Διοικητικών - Οικονομικών, μέχρι 
5 άτομα, στ) Τ.Ε. Πληροφορικής, μέχρι 30 άτομα, ζ) Ερ- 
γατικού-Τεχνικού (ΔΈ.-ΥΈ.) προσωπικού, μέχρι30 άτομα 
και η) Δ.Ε. Προσωπικού Η/Υ, μέχρι 12 άτομα. Οι εν λόγω 
προσλαμβανόμενοι καταλαμβάνουν οργανικές θέσεις, οι 
οποίες συνιστώνται αυτοδικαίως, εφόσον τούτο προβλέ- 
πεται από τη σχετική προκήρυξη για την πρόσληψή τους. 
Επίσης το Διοικητικό Συμβούλιο μπορεί, για την αντιμε¬ 
τώπιση αναγκών ως προς την κάλυψη θέσεων Διευ-θυ- 
ντών, να καλύπτει τις θέσεις αυτές με απόσπαση υπαλλή¬ 
λων από τον ευρύτερο δημόσιο τομέα με ανάλογη εφαρ¬ 
μογή των διατάξεων του άρθρου 58 του ν.1943/ 1991, 
όπως ισχύει κάθε φορά, χωρίς γνώμη των υπηρεσιακών 
συμβουλίων, και ύστερα από πρόταση του Διευθύνοντος 
Συμβούλου. Μπορεί επίσης, ύστερα από πρόταση του Δι- 
ευθύνοντος Συμβούλου, να προσλαμβάνει εξειδικευμέ- 
νους επιστήμονες για την κάλυψη θέσεων Διευθυντών, 
κατόπιν προκήρυξης των θέσεων αυτών. 

4. Το Διοικητικό Συμβούλιο επιτρέπεται να χορηγεί επι¬ 
δόματα, πρόσθετες αμοιβές στο προσωπικό της εταιρεί¬ 
ας, με στόχο την αύξηση της παραγωγικότητας, είτε με 
την επιβράβευση επιτυχούς διεκπεραίωσης έργου είτε με 
τη σύνδεση αμοιβών και παραγωγικότητας, με βάση κρι¬ 
τήρια που καθορίζονται από αυτό. 

5. Το Προσωπικό της Τ.Ε.Ο. Α.Ε. υποχρεούται να προ- 
σφέρειτις υπηρεσίεςτου στην κεντρική υπηρεσία και στις 
αποκεντρωμένες υπηρεσίες και μονάδες της. Η κατανομή 
και τοποθέτησή του γίνεται με απόφαση του Διοικητικού 


Συμβουλίου, στα πλαίσια της οργανωτικής και λειτουργι¬ 
κής αναδιάρθρωσης, ανάλογα με τις ανάγκες της εται¬ 
ρείας. 

6. Υπάλληλοι της Γενικής Γραμματείας Δημόσιων Έρ¬ 
γων, που υπηρετούν με απόσπαση στο "Ταμείο Εθνικής Ο¬ 
δοποιίας" εξακολουθούν να παρέχουντις υπηρεσίες τους 
στην Τ.Ε.Ο. Α.Ε. με το ίδιο καθεστώς, εφόσον δηλώσουν 
έγγραφα την πρόθεσή τους αυτή μέσα σε τρεις μήνες α¬ 
πό την έναρξη ισχύος του νόμου αυτού. Το Διοικητικό 
Συμβούλιο αποφασίζει για την παραμονή τους, για όσο 
χρονικό διάστημα κρίνει απαραίτητο και κατά ανώτατο ό¬ 
ριο για μία διετία από την έναρξη της ισχύος του νόμου 
αυτού. Η απόφαση της Τ.Ε.Ο. Α.Ε. υπόκειται στην έγκρι¬ 
ση του Υπουργού Περιβάλλοντος, Χωροταξίας και Δημό¬ 
σιων Έργων. Οι αποδοχές των ανωτέρω υπαλλήλων, κα¬ 
τά τη διάρκεια της απόσπασης ή διάθεσης, καταβάλλο¬ 
νται από τον φορέα που προέρχονται. Η Τ.Ε.Ο. Α.Ε. 
αποδίδει στον φορέα που προέρχονται, τις αποδοχές των 
παραπάνω υπαλλήλων, με βάση κατάσταση εκκαθάρι¬ 
σης, που θα υποβάλλεται κάθε μήνα από τον φορέα στην 
Τ.Ε.Ο. Α.Ε.. Γ ια τους υπαλλήλους αυτούς ισχύουν οι δια¬ 
τάξεις για πρόσθετες αποδοχές, που διέπουν το προσω¬ 
πικό της Τ.Ε.Ο. Α.Ε.. Ο χρόνος της απόσπασης ή της διά¬ 
θεσης λογίζεται, για κάθε συνέπεια, ως χρόνος υπηρε¬ 
σίας του αποσπασμένου στην οργανική του θέση. Με 
απόφαση του Υπουργού Περιβάλλοντος, Χωροταξίας και 
Δημόσιων Έργων, ύστερα από σύμφωνη γνώμη του Διοι¬ 
κητικού Συ μβουλίου της Τ. Ε. Ο. Α. Ε., οι ως άνω υπάλληλοι, 
εφόσον υποβάλουν σχετική αίτηση, όσο διαρκεί η από¬ 
σπαση ή η διάθεσή τους, μπορεί να υπαχθούν σε αντί¬ 
στοιχες μόνιμες προσωποπαγείς θέσεις. Οι διατάξεις της 
παραγράφου 1 του άρθρου αυτού και του Γενικού Κανο¬ 
νισμού Προσωπικού και του Κανονισμού Εσωτερικής Ορ¬ 
γάνωσης και Λειτουργίας ισχύουν και για τους υπαλλή¬ 
λους αυτούς, μετά την ένταξή τους. Οι υπάλληλοι της πα¬ 
ραγράφου αυτής διατηρούν τα επιδόματα που 
προβλέπονται από τις διατάξεις της περίπτωσης α' της 
παραγράφου 2 του άρθρου 8 του ν. 2430/1996 (ΦΕΚ 156 
Α') και των παραγράφων 34 έως 37 του άρθρου 27 του ν. 
2166/1993 (ΦΕΚ 137 Α'), όπως αυτές ισχύουν κάθε φορά, 
εφόσον, δεν εισπράττουν άλλο αντίστοιχο επίδομα από 
την Τ.Ε.Ο. Α.Ε.. 

7. Σε περίπτωση αλλαγής ιδιοκτησιακού καθεστώτος ή 
διάλυσης της Ανώνυμης Εταιρείας Τ.Ε.Ο. Α.Ε., το προσω¬ 
πικό της παραγράφου 1 αυτού του άρθρου, που υπηρε¬ 
τούσε στο Ν.Π.Δ.Δ. "Ταμείο Εθνικής Οδοποιίας" κατά το 
χρόνο της μετατροπής του σε Ανώνυμη Εταιρεία, μετα¬ 
τάσσεται με αίτησή του, και με το ίδιο καθεστώς, σε δη¬ 
μόσιες υπηρεσίες ή ν.π.δ.δ., ανάλογα με τις υπηρεσιακές 
ανάγκες και κατά προτεραιότητα, στο Υπουργείο Περι¬ 
βάλλοντος, Χωροταξίας και Δημόσιων Έργων. 

Άρθρο 13 

1. Τα προσόντα, η εξέλιξη, το πειθαρχικό δίκαιο και κά¬ 
θε άλλο θέμα που αφορά την υπηρεσιακή κατάσταση του 
προσωπικού της Τ.Ε.Ο. Α.Ε. ρυθμίζονται με το Γενικό Κα¬ 
νονισμό Προσωπικού. Ο Κανονισμός καταρτίζεται από το 
Διοικητικό Συμβούλιο, εγκρίνεται από τους Υπουργούς Ε¬ 
σωτερικών, Δημόσιας Διοίκησης και Αποκέντρωσης και 
Περιβάλλοντος, Χωροταξίας καιΔημόσιων Έργων και δη¬ 
μοσιεύεται στην Εφημερίδα της Κυβερνήσεως. Με το Γε¬ 
νικό Κανονισμό Προσωπικού μπορούν να ορίζονται κριτή¬ 
ρια για τις μετατάξεις και μεταθέσεις και την τοποθέτηση 
του υπάρχοντος προσωπικού του "Ταμείου Εθνικής Οδο¬ 
ποιίας" και της εταιρείας "Ελληνικοί Αυτοκινητόδρομοι 

Α.Ε." σε θέσεις εργασίας στη Τ.Ε.Ο. Α.Ε.. Επίσης καθορί¬ 
ζονται οι όροι και οι προϋποθέσεις για την επί εικοσιτε¬ 
τραώρου βάσεως λειτουργία της Τ.Ε.Ο. Α.Ε.. 

2. Με απόφαση του Διοικητικού Συμβουλίου της εται¬ 
ρείας, μετά από εισήγηση του Διευθύνοντος Συμβούλου, 
καταρτίζεται ο Κανονισμός Εσωτερικής Οργάνωσης και 
Λειτουργίας της Τ.Ε.Ο. Α.Ε., με τον οποίο ρυθμίζονται η 
διάρθρωση και ο τρόπος λειτουργίας της. 

3. Μέχρι να εκδοθούν οι προβλεπόμενοι στο νόμο αυτόν 
κανονισμοί, εξακολουθούν να εφαρμόζονται οι ισχύοντες 
μέχρι σήμερα κανονισμοί και διατάξεις που αφορούν το 
"Ταμείο Εθνικής Οδοποιίας" και την Εταιρεία "Ελληνικοί 
Αυτοκινητόδρομοι Α.Ε.". 

Άρθρο 14 

Με προεδρικό διάταγμα, ύστερα από πρόταση του επο- 
πτεύοντος Υπουργού, επιτρέπεται η κωδικοποίηση των ι- 
σχυουσών διατάξεων νόμων για το "Ταμείο Εθνικής Οδο¬ 
ποιίας" και την ανώνυμη εταιρεία "Ελληνικοί Αυτοκινητό¬ 
δρομοι Α.Ε.", όπως αυτές ισχύουν, κατά το χρόνο 
έκδοσης του διατάγματος αυτού, διατυπωμένες στη δη¬ 
μοτική γλώσσα και στο μονοτονικό σύστημα. Κατά την κω¬ 
δικοποίηση αυτήν επιτρέπεται η νέα διάρθρωση της νο¬ 
μοθετικής ύλης, η διάσπαση ή συγχώνευση άρθρων, η 
προσθήκη νέων, η απάλειψη των διατάξεωνπου έχουν ρη¬ 
τά ή σιωπηρά καταργηθεί και των μεταβατικών διατάξεων 
που δεν ισχύουν, η διόρθωση φράσεωνπου περιέχουν κα¬ 
νόνες που καταργήθηκαν, η ενέργεια διορθώσεων και 
προσαρμογών στη φραστική διατύπωση, καθώς και η ε¬ 
νέργεια αναγκαίων προσαρμογών εν όψει της νομοθε¬ 
σίας που ισχύει. Για την παραπάνω κωδικοποίηση μπορεί 
να συσταθεί, με απόφαση του Υπουργού Περιβάλλοντος, 
Χωροταξίας και Δημόσιων Έργων ομάδα εργασίας, στα 
μέλη της οποία παρέχεται αποζημίωση που βαρύνει την 
Τ.Ε.Ο. Α.Ε. και καθορίζεται με κοινή απόφαση των Υπουρ¬ 
γών Περιβάλλοντος, Χωροταξίας και Δημόσιων Έργων 
και Οικονομικών, ύστερα από πρόταση του Διοικητικού 
Συμβουλίου της Τ.Ε.Ο. Α.Ε.. 

Άρθρο 15 

1. Για την εκπλήρωση των σκοπών της Τ.Ε.Ο. Α.Ε. επι¬ 
τρέπεται η κήρυξη αναγκαστικής απαλλοτρίωσης ακινή¬ 
των για δημόσια ωφέλεια. Οι απαλλοτριώσεις, κηρύσσο¬ 
νται με κοινή απόφαση του Υπουργού Περιβάλλοντος, 
Χωροταξίας και Δημόσιων Έργων, του Υπουργού Οικο¬ 
νομικών και του κατά περίπτωση αρμόδιου Υπουργού, ύ¬ 
στερα από πρόταση του Διοικητικού Συμβουλίου της 
Τ.Ε.Ο. Α.Ε., εφαρμοζομένων, κατά τα λοιπά, των περί α¬ 
ναγκαστικής απαλλοτριώσεως διατάξεων του Δημοσίου. 

2. Η αποζημίωση που καταβάλλει το Δημόσιο, για λογα¬ 
ριασμό της Τ.Ε.Ο. Α.Ε., για τις παραπάνω απαλλοτριώ¬ 
σεις, λογίζεται ως εισφορά αυτού, στο μετοχικό κεφάλαιο 
της Τ.Ε.Ο. Α.Ε., που αυξάνεται, κατά το ποσό της κατα¬ 
βαλλόμενης αποζημίωσης, με απόφαση του Διοικητικού 
Συμβουλίου της. 

3. Γ ια την ανάθεση εκπόνησης μελετών και εκτέλεσης 
έργων, καθώς και για τις προμήθειες της Τ.Ε.Ο. Α.Ε. ε¬ 
φαρμόζονται ανάλογα οι διατάξεις του άρθρου 5 παρά¬ 
γραφος 8του ν. 2229/1994 (ΦΕΚ138 Α'), όπως κάθε φορά 
ισχύει. Με κανονισμούς, που καταρτίζονται από το Διοι¬ 
κητικό Συμβούλιο και εγκρίνονται από τον εποπτεύοντα Υ¬ 
πουργό, καθορίζεται η διαδικασία ανάθεσης εκπόνησης 
μελετών, εκτέλεσης έργων και προμηθειών. 


Μέχρι την κατάρτιση κανονισμών, εφαρμόζονται οι κα¬ 
νονισμοί και οι διατάξεις που ισχύουν για το Ταμείο Εθνι¬ 
κής Οδοποιίας. 

4. Η Τ.Ε.Ο. Α.Ε. διατηρεί όλες τις απαλλαγές και τις α¬ 
τέλειες που είχε το "Ταμείο Εθνικής Οδοποιίας" ως νομικό 
πρόσωπο δημοσίου δικαίου. 

Οι διατάξεις του Κώδικα περί Δικών του Δημοσίου ε¬ 
φαρμόζονται και στην Τ.Ε.Ο. Α.Ε.. 

5. Κάθε διαφορά μεταξύ της εταιρείας, των μετόχωντης 
και τρίτων υπάγεται αποκλειστικά στη δικαιοδοσία των δι¬ 
καστηρίων της έδρας της εταιρείας και στις περιπτώσεις 
που ισχύουν ειδικές διατάξεις, εκτός εάν έχει συμφωνη- 
θεί διαιτησία. 

Άρθρο 16 

1. Με απόφαση του Υπουργού Περιβάλλοντος, Χωρο¬ 
ταξίας και Δημόσιων Έργων, που εκδίδεται μέσα σε ένα 
μήνα, από τη δημοσίευση του νόμου αυτού στην Εφημε¬ 
ρίδα της Κυβερνήσεως, ορίζεται το πρώτο Διοικητικό 
Συμβούλιο, το οποίο θα διοικήσει την Τ.Ε.Ο. Α.Ε., μέχρι 
την εκλογή νέου Διοικητικού Συμβουλίου, από την πρώτη 
τακτική γενική συνέλευσή της, που θα συγκληθεί μετά το 
τέλος της πρώτης εταιρικής χρήσης, σύμφωνα με τις δια¬ 
τάξεις του κ.ν. 2190/1920. Η θητεία του πρώτου Διοικητι¬ 
κού Συμβουλίου μπορεί να παραταθεί με απόφαση του Υ¬ 
πουργού Περιβάλλοντος, Χωροταξίας και Δημόσιων Έρ¬ 
γων, για μία ακόμη εταιρική χρήση, αν δεν έχουν 
ολοκληρωθεί οι διαδικασίες κατάρτισης των Κανονισμών 
Έργων, Μελετών και Προμηθειών, του Γενικού Κανονι¬ 
σμού Προσωπικού, του Κανονισμού Εσωτερικής Οργά¬ 
νωσης και Λειτουργίας, του Κανονισμού Υπηρεσιών, η 
προκήρυξη της θέσης του Διευθύνοντος Συμβούλου και 
η απογραφή της περιουσίας της Τ.Ε.Ο. Α.Ε., όπως προ- 
βλέπονται στο νόμο αυτόν. 

2. Για τη συγκρότηση του πρώτου Διοικητικού Συμβου¬ 
λίου, οι φορείς που ορίζουν μέλη του, υποδεικνύουν τους 
εκπροσώπους τους στον Υπουργό Περιβάλλοντος, Χω¬ 
ροταξίας και Δημόσιων Έργων, μέσα σε είκοσι ημέρες, α¬ 
πό τη δημοσίευση του νόμου αυτού στην Εφημερίδα της 
Κυβερνήσεως. 

3. Με απόφαση του Υπουργού Περιβάλλοντος, Χωρο¬ 
ταξίας καιΔημοσίωνΈργων, μπορούν να ρυθμίζονται, κα¬ 
τά την πρώτη εταιρική χρήση της Τ.Ε.Ο. Α.Ε., ειδικά θέ¬ 
ματα μεταβατικής φύσης, που αφορούντη λειτουργία της 
και τη μετατροπή και συγχώνευση του "Ταμείου Εθνικής 
Οδοποιίας" και της εταιρείας "Ελληνικοί Αυτοκινητόδρο¬ 
μοι Ανώνυμη Εταιρεία" σε ανώνυμη εταιρεία. 

4. Κάθε γενική ή ειδική διάταξη που είναι αντίθετη στις 
διατάξεις του νόμου αυτού ή ρυθμίζει θέματα διαφορετι¬ 
κά από ό,τι ρυθμίζονται στο νόμο αυτόν, καταργείται. 

5. Στο άρθρο 4 του ν. 2744/1999 (ΦΕΚ 222 Α') προστίθε¬ 
ται παράγραφος 8, η οποία έχει ως εξής: 

"8. Μέχρι την πλήρωση της θέσης του Διευθυντού του 
Ν.Π.Δ.Δ. "Εταιρεία Παγίων Ε.ΥΔ.Α.Π." από υπάλληλο αυ¬ 
τού, επιτρέπεται η πλήρωσή της με διορισμό μετακλητού 
υπαλλήλου ή με ανάθεση καθηκόντων σε μέλος του Διοι¬ 
κητικού Συμβουλίου της Εταιρείας, με απόφαση του υ¬ 
πουργού Περιβάλλοντος, Χωροταξίας και Δημόσιων Έρ¬ 
γων. Με κοινή απόφαση των Υπουργών, Οικονομικών και 
Περιβάλλοντος, Χωροταξίας και Δημόσιων Έργων καθο¬ 
ρίζονται οι αποδοχές του κατά τα ανωτέρω οριζόμενου 
Διευθυντή." 

Άρθρο 17 
Καταστατικό 
ΚΕΦΑΛΑΙΟ Α' 

Σύσταση, επωνυμία, έδρα, σκοπός και διάρκεια 

Άρθρο 1 

Συνιστάται με το παρόν καταστατικό ανώνυμη εταιρεία 
με την επωνυμία "Ανώνυμη Εταιρεία Εκμετάλλευσης και 
Διαχείρισης Ελληνικών Αυτοκινητοδρόμων" και με το δια¬ 
κριτικό τίτλο "Ταμείο Εθνικής Οδοποιίας Α.Ε." ή "Τ.Ε.Ο. 
Α.Ε.". Σε ξενόγλωσσα κείμενα και για τις συναλλαγές της 
με την αλλοδαπή η Εταιρεία θα χρησιμοποιεί την επωνυ¬ 
μία της σε πιστή μετάφραση στην αντίστοιχη γλώσσα και 
το διακριτικό της τίτλο με λατινικούς ή άλλους χαρακτή¬ 
ρες, καθώς και το λογότυπό της. 

Άρθρο 2 

Έδρα της Εταιρείας ορίζεται ο Δήμος Νέας Φιλαδέλ¬ 
φειας Αττικής. Η Εταιρεία μπορεί να ιδρύει υποκαταστή¬ 
ματα, πρακτορεία και γραφεία για την εξυπηρέτηση των 
σκοπών της και σε άλλες πόλεις της Ελλάδας ή και στο ε¬ 
ξωτερικό, με αποφάσεις του Διοικητικού Συμβουλίου, 
που θα προσδιορίζουν ταυτόχρονα τα καθήκοντα, τις αρ¬ 
μοδιότητες, τη δικαιοδοσία τους και γενικά τον τρόπο λει¬ 
τουργίας τους. 

Άρθρο 3 

1. Σκοπός της εταιρείας είναι: 

α. Η είσπραξη των διοδίων και η εν γένει διαχείριση και 
εκμετάλλευση του οδικού διευρωπαϊκού δικτύου "Πα- 
τρών- Αθηνών- Θεσσαλονίκης- Ευζώνων" και "Κορίνθου- 
Τριπόλεως", καθώς και οποιοδήποτε άλλο οδικό δίκτυο ή 
οδικό τμήμα της χώρας της ανατεθεί η είσπραξη διοδίων, 
με απόφαση του Υπουργού Περιβάλλοντος, Χωροταξίας 
και Δημόσιων Έργων. 

β. Η παροχή υπηρεσιών στους χρήστες του οδικού δι¬ 
κτύου της περίπτωσης α' αυτής της παραγράφου, σε ό,τι 
αφορά την ασφάλεια, πληροφόρηση, καθαριότητα, σή¬ 
μανση και συντήρηση. 

γ. Η βεβαίωση παραβάσεων που αφορούν την μη κατα¬ 
βολή διοδίων και η επιβολή προστίμων κατά τις διατάξεις 
του νόμου, όπως εκάστοτε ισχύουν. 

δ. Η κατασκευή και συντήρηση κτιρίων που εξυπηρε¬ 
τούν τις ανάγκες της κυκλοφορίας του οδικού δικτύου 
της περίπτωσης α' αυτής της παραγράφου του ίδιου άρ¬ 
θρου, τις ανάγκες γενικά της Εταιρείας, καθώς και τα κτί¬ 
ρια των σταθμών διοδίων. 

ε. Η χρηματοδότηση των παραπάνω δραστηριοτήτων 
και γενικά δραστηριοτήτων που συνδέονται με την ανά¬ 
πτυξη του οδικού δικτύου της περίπτωσης α'της ίδιας πα¬ 
ραγράφου αυτού του άρθρου, αυτοτελώς ή σε συνεργα¬ 
σία με πιστωτικά ιδρύματα, χρηματοδοτικούς οργανι¬ 
σμούς και επιχειρήσεις της ημεδαπής ή αλλοδαπής. 

στ. Η αξιοποίηση και εκμετάλλευση των παρόδιων χώ¬ 
ρων που αναφέρονται στο άρθρο 26 παράγραφος 4 του 
ν. 1418/1984, όπως έχει τροποποιηθεί και ισχύει μετηνε- 
φαρμογή του νόμου, για τη συγχώνευση του Ν.Π.Δ.Δ. με 
την επωνυμία "Ταμείο Εθνικής Οδοποιίας" και της εταιρεί¬ 
ας "Ελληνικοί Αυτοκινητόδρομοι Ανώνυμη Εταιρεία" σε α¬ 
νώνυμη εταιρεία με την επωνυμία "Ανώνυμη Εταιρεία εκ¬ 
μετάλλευσης και διαχείρισης Ελληνικών Αυτοκινητοδρό¬ 
μων, και το διακριτικό τίτλο "Τ.Ε.Ο. Α.Ε.", για 


δραστηριότητες που εξυπηρετούν τους κινούμενους στα 
οδικά δίκτυα. 

ζ. Η μελέτη, κατασκευή, εξοπλισμός, συντήρηση, λει¬ 
τουργία, εκμετάλλευση και εν γένει διαχείριση αυτοκινη¬ 
τοδρόμων, οδών ταχείας κυκλοφορίας και άλλων οδών 
στην Ελλάδα και σε άλλες χώρες. 

η. Η μελέτη, κατασκευή, εξοπλισμός, συντήρηση, λει¬ 
τουργία, εκμετάλλευση και εν γένει διαχείριση παρόδιων 
εγκαταστάσεων και χώρων οποιοσδήποτε μορφής και 
χρήσης, καθώς και η παροχή κάθε είδους υπηρεσιών 
προς τους χρήστες οποιουδήποτε οδικού δικτύου ή τμή¬ 
ματός του. 

θ. Η αυτοδύναμη ή από τρίτους χρηματοδότηση, επο- 
πτεία, διοίκηση, διαχείριση των σχετικών με τα ανωτέρω 
εργασιών που υλοποιούνται, καθώς και η εν γένει παροχή 
προς τρίτους συμβουλευτικών και υποστηρικτικών υπη¬ 
ρεσιών σχετικών με όλα τα ανωτέρω. 

ι. Η ανάθεση, σύμφωνα μετις κείμενες διατάξεις, σε τρί¬ 
τους, μέρους ή του συνόλου των ανωτέρω εργασιών πλην 
της περιπτώσεως γ' αυτής της παραγράφου. 

ια. Η έρευνα, ανάπτυξη, παραγωγή, εμπορία, χρηματο¬ 
δότηση και εκμετάλλευση υλικών οδοποιίας, καθώς και ο- 
ποιουδήποτε άλλου υλικού ή στοιχείου του εξοπλισμού ο¬ 
δών ή παρόδιων εγκαταστάσεων και εξυπηρετήσεων. 

ιβ. Η άσκηση κάθε άλλης - γενικής ή ειδικής - δραστη¬ 
ριότητας που προβλεπόταν να ασκείται από το "Ταμείο Ε¬ 
θνικής Οδοποιίας" ή από την εταιρεία "Ελληνικοί Αυτοκι¬ 
νητόδρομοι Α.Ε.",εφόσον δεν αντίκεινται στις διατάξεις 
του νόμουγιατη συγχώνευση του Ν.Π.Δ.Δ. με την επωνυ¬ 
μία "Ταμείο Εθνικής Οδοποιίας" και της εταιρείας "Ελληνι¬ 
κοί Αυτοκινητόδρομοι Ανώνυμη Εταιρεία" σε ανώνυμη ε¬ 
ταιρεία με την επωνυμία "Ανώνυμη Εταιρεία εκμετάλλευ¬ 
σης και διαχείρισης Ελληνικών Αυτοκινητοδρόμων", και 
το διακριτικό τίτλο "Τ.Ε.Ο. Α.Ε." και στο σκοπό της εται¬ 
ρείας. 

2. Με κοινή απόφαση των Υπουργών Εθνικής Οικονο¬ 
μίας, Οικονομικών και Περιβάλλοντος, Χωροταξίας και 
Δημόσιων Έργων ανατίθεται στη Τ.Ε.Ο. Α.Ε. η πραγματο¬ 
ποίηση όσων προβλέπονται στις περιπτώσεις ζ' έως ια' 
της παραγράφου 1 του άρθρου αυτού. 

3. Για την επιδίωξη του σκοπού της, η Εταιρεία μπορεί: 
α) να συνεργάζεται με οποιαδήποτε δημόσια υπηρεσία, 

καθώς και με οποιοδήποτε φυσικό ή νομικό πρόσωπο με 
οποιονδήποτε τρόπο, 

β) να συστήνει θυγατρικές εταιρείες είτε μόνη της είτε 
με συμμετοχή άλλων φυσικών ή νομικών προσώπων ή να 
συμμετέχει σε άλλες εταιρείες, κοινοπραξίες ή συνεται¬ 
ρισμούς ημεδαπής ή αλλοδαπής, 
γ) να αντιπροσωπεύει ή και να αντιπροσωπεύεται από ο¬ 
ποιαδήποτε επιχείρηση, ημεδαπή ή αλλοδαπή, που έχει 
όμοιους ή παρεμφερείς σκοπούς, 
δ) να συνάπτει δάνεια προς εξεύρεση οικονομικών πό¬ 
ρων, με απευθείας συμβάσεις με πιστωτικά ιδρύματα, 
χρηματοδοτικούς οργανισμούς και επιχειρήσεις ημεδα¬ 
πής ή αλλοδαπής ή με την έκδοση ανωνύμων ομολόγων, 
ε) να αναθέτει σε τρίτους οποιοδήποτε έργο ή μελέτη ή 
προμήθεια υλικών και εξοπλισμού ή υπηρεσία και να επο¬ 
πτεύει και να συντονίζει τις απαιτούμενες εργασίες. 

Άρθρο 4 

Η διάρκεια της Εταιρείας ορίζεται σε εκατό (100) έτη α¬ 
πό τη σύστασή της 

ΚΕΦΑΛΑΙΟ Β' 

Μετοχικό κεφάλαιο, μετοχές, μέτοχοι 
Άρθρο 5 

1. Το μετοχικό κεφάλαιο της Εταιρείας είναι το καθαρό 
ποσό σε δραχμές (καθαρή θέση), το οποίο θα προκόψει 
μετά την απογραφή, αποτίμηση, εκτίμηση και απεικόνιση 
σε ισολογισμό, των παρακάτω περιουσιακών στοιχείων ε¬ 
νεργητικού και παθητικού: 

α) όλων των ακινήτων και κινητών πραγμάτων, έργων 
και εγκαταστάσεων που ανήκουν κατά κυριότητα στο "ΤΑ¬ 
ΜΕΙΟ ΕΘΝΙΚΗΣ ΟΔΟΠΟΙΙΑΣ" και την ανώνυμη εταιρεία 
"ΕΛΛΗΝΙΚΟΙ ΑΥΤΟΚΙΝΗΤΟΔΡΟΜΟΙ" και όλων των, σύμ¬ 
φωνα με το νόμο για τη σύσταση της Εταιρείας, περιερ- 
χόμενων στην κυριότητά της περιουσιακών στοιχείων, 

β) όλων των απαιτήσεων και υποχρεώσεων που έχουν 
δημιουργηθεί κατά τη λειτουργία και χάριν των σκοπών 
των ως άνω νομικών προσώπων. 

Όλα τα παραπάνω περιουσιακά στοιχεία και δικαιώμα¬ 
τα μεταβιβάζονται κατά πλήρη κυριότητα, νομή και κατο¬ 
χή και εκχωρούνται στην Εταιρεία. 

2. Το αρχικό μετοχικό κεφάλαιο της Εταιρείας ορίζεται 
στο ποσό του ενός δισεκατομμυρίου πεντακοσίων εκα¬ 
τομμυρίων δραχμών, που θα καταβληθεί από τα Διαθέσι¬ 
μα της Εταιρείας "Ελληνικοί Αυτοκινητόδρομοι Α.Ε", το ο¬ 
ποίο θα αυξηθεί ή θα μειωθεί, αναλόγως, μετά την οριστι¬ 
κοποίηση του μετοχικού κεφαλαίου της Εταιρείας, 
σύμφωνα με την παράγραφο 1 του άρθρου αυτού και τις 
παραγράφους 2 και 3 του άρθρου 8του νόμου για τη "Συγ¬ 
χώνευση του Ν.Π.Δ.Δ. με την επωνυμία "Ταμείο Εθνικής 
Οδοποιίας" και της εταιρείας "Ελληνικοί Αυτοκινητόδρο¬ 
μοι Ανώνυμη Εταιρεία" σε ανώνυμη εταιρεία, με την επω¬ 
νυμία "Ανώνυμη Εταιρεία εκμετάλλευσης και Διαχείρισης 
Ελληνικών Αυτοκινητοδρόμων", με την τήρηση των κατά 
νόμο διατυπώσεων δημοσιότητας για την απόφαση του 
διοικητικού συμβουλίου με την οποία οριστικοποιείται και 
βεβαιούται το ύψος του μετοχικού κεφαλαίου της Εται¬ 
ρείας. 

3. Κατά την διάρκεια της πρώτης πενταετίας από τη σύ¬ 
σταση της Εταιρείας, το Διοικητικό Συμβούλιο έχει το δι¬ 
καίωμα, με απόφασή του, που λαμβάνεται με πλειοψηφία 
των δύο τρίτων (2/3) του συνόλου των μελών του, να αυ¬ 
ξάνει το μετοχικό κεφάλαιο ολικά ή μερικά με την έκδοση 
νέων μετοχών για ποσό που δεν μπορεί να υπερβείτο αρ¬ 
χικό μετοχικό κεφάλαιο. Η ανωτέρω εξουσία μπορεί να 
εκχωρείται στο Διοικητικό Συμβούλιο και με απόφαση της 
γενικής συνέλευσης, η οποία υπόκειται στις διατυπώσεις 
δημοσιότηταςτου άρθρου 7βτου κ.ν. 2190/1920. Στηνπε- 
ρίπτωση αυτή το μετοχικό κεφάλαιο μπορεί να αυξάνεται 
μέχρι το ποσό του κεφαλαίου που είναι καταβεβλημένο 
κατά την ημερομηνία που χορηγήθηκε στο Διοικητικό 
Συμβούλιο η εν λόγω εξουσία. Η παραπάνω εξουσία του 
Διοικητικού Συμβουλίου μπορεί να ανανεώνεται από τη 
γενική συνέλευση για χρονικό διάστημα που δεν υπερ¬ 
βαίνει τα πέντε έτη για κάθε ανανέωση και η ισχύς του αρ¬ 
χίζει μετά τη λήξη της κάθε πενταετίας. Η απόφαση αυτή 
της γενικής συνέλευσης υπόκειται στις διατυπώσεις δη¬ 
μοσιότηταςτου άρθρου 7βτου κ.ν. 2190/1920. 

4. Δεν υφίσταταιχρονικός περιορισμός ούτε ως προςτο 
ποσό της αυξήσεως του μετοχικού κεφαλαίου στις περι¬ 
πτώσεις που το Διοικητικό Συμβούλιο αποφασίζει αύξηση 
του μετοχικού κεφαλαίου λόγω εισφοράς από το Δημόσιο 
στην Εταιρεία περιουσιακών στοιχείων από παρόδιες ε¬ 
κτάσεις του οδικού δικτύου της περίπτωσης (α) της παρ. 


1 του άρθρου 3 του νόμου για τη " Συγχώνευση του 
ν.π.δ.δ. με την επωνυμία "Ταμείο Εθνικής Οδοποιίας" και 
της εταιρείας "Ελληνικοί Αυτοκινητόδρομοι Ανώνυμη Ε¬ 
ταιρεία", σε ανώνυμη εταιρεία με την επωνυμία "Ανώνυμη 
Εταιρεία Εκμετάλλευσης και Διαχείρισης Ελληνικών Αυ¬ 
τοκινητοδρόμων, Τ.Ε.Ο. Α.Ε." ή σε περίπτωση νέων απαλ¬ 
λοτριώσεων παρόδιων εκτάσεων εθνικών οδών ή άλλων 
περιουσιακών στοιχείων για την ανάπτυξη του οδικού δι¬ 
κτύου. 

5. Κατά τη διάρκεια της πρώτης πενταετίας από τη σύ¬ 
σταση της εταιρείας, η γενική συνέλευση έχει το δικαίω¬ 
μα να αυξάνει μερικώς ή ολικώς το μετοχικό κεφάλαιο, με 
την έκδοση νέων μετοχών, συνολικά μέχρι το πενταπλά¬ 
σιο του αρχικού μετοχικού κεφαλαίου, που θα διαμορφω¬ 
θεί σύμφωνα με την παράγραφο 2 του άρθρου αυτού. 

6. Οι αυξήσεις κεφαλαίου που αποφασίζονται σύμφωνα 
με τις παραγράφους 3 έως 5 του άρθρου αυτού δεν απο¬ 
τελούν τροποποιήσεις του Καταστατικού. 

7. Κατ' εξαίρεση των διατάξεων της παραγράφου 3 αυ¬ 
τού του άρθρου, απαιτείται πάντοτε απόφαση της Γενι¬ 
κής Συνέλευσης, όταν τα αποθεματικά υπερβαίνουν το έ¬ 
να τέταρτο (1/4) του καταβεβλημένου μετοχικού κεφα¬ 
λαίου. 

8. Οποιαδήποτε άλλη αύξηση του μετοχικού κεφαλαίου 
θα συντελείται με τροποποίηση του παρόντος άρθρου. 

9. Σε κάθε περίπτωση αύξησης του μετοχικού κεφαλαί¬ 
ου, το διοικητικό συμβούλιο πιστοποιεί την καταβολή του 
ή όχι εντός προθεσμίας δύο μηνών από την ορισθείσα 
προθεσμία καταβολής του ποσού της αυξήσεως, η οποία 
δεν μπορεί να ορισθεί μικρότερη του ενός μηνός και με¬ 
γαλύτερη των τεσσάρων μηνών από την ημέρα λήψης της 
σχετικής απόφασης από το αρμόδιο όργανο της εταιρεί¬ 
ας. Στην περίπτωση που η αύξηση του μετοχικού κεφα¬ 
λαίου συνοδεύεται από ανάλογη τροποποίηση του σχετι¬ 
κού περί κεφαλαίου άρθρου του καταστατικού, η προθε¬ 
σμία καταβολής της αύξησης του κεφαλαίου αρχίζει από 
την ημέρα λήψης της σχετικής απόφασης από τη γενική 
συνέλευση των μετόχων, δυνάμενη να παραταθεί από το 
Διοικητικό Συμβούλιο για έναν ακόμη μήνα. 

10. Μέσα σε είκοσι ημέρες από τη λήξη της προθεσμίας 
της προηγούμενης παραγράφου, η Εταιρεία υποχρε-ού- 
ται να υποβάλει στην αρμόδια Αρχή αντίγραφο του σχετι¬ 
κού πρακτικού συνεδρίασηςτου Διοικητικού Συμβουλίου, 
υποκείμενο στις διατυπώσεις δημοσιότητας του άρθρου 
7α του κ.ν. 2190/1920. 

Άρθρο 6 

Το μετοχικό κεφάλαιο της Εταιρείας παρίσταται από μία 
ονομαστική μετοχή, που ανήκει στο Ελληνικό Δημόσιο. 

Άρθρο 7 

1. Η μοναδική αυτή μετοχή δίδει στον κύριό της, το Ελ¬ 
ληνικό Δημόσιο, δικαίωμα μιας ψήφου στη Γενική Συνέ¬ 
λευση. 

2. Η μετοχή είναι αδιαίρετη. 

Άρθρο 8 

Οποιοσδήποτε καθίσταται μέτοχος αποκτά αυτοδικαί¬ 
ως και ανεπιφυλάκτως, σύμφωνα με το νόμο, την άσκηση 
των δικαιωμάτων καιαναλαμβάνειτις υποχρεώσεις που ε¬ 
πιβάλλονται από τους ισχύοντες νόμους περί Ανωνύμων 
Εταιρειών, το παρόν καταστατικό, τις νόμιμες αποφάσεις 
της Γενικής Συνέλευσης των μετόχων και το Διοικητικό 
Συμβούλιο. 

ΚΕΦΑΛΑΙΟ Γ 
Όργανα της Εταιρείας 
Άρθρο 9 

Όργανα της εταιρείας είναι τα όργανα διοίκησης, η γε¬ 
νική συνέλευση και οι ελεγκτές. 

Όργανα διοίκησης της Εταιρείας είναι: 

- Το Διοικητικό Συμβούλιο 

- Ο Διευθύνων Σύμβουλος και 

- Το Συμβούλιο Διεύθυνσης. 

ΚΕΦΑΛΑΙΟ Δ' 

Διοικητικό Συμβούλιο 
Άρθρο 10 

1. Η Εταιρεία διοικείται από εννεαμελές Διοικητικό Συμ¬ 
βούλιο. 

2. Το Διοικητικό Συμβούλιο της Τ.Ε.Ο. Α.Ε. αποτελείται: 

α) Από δύο (2) εκπροσώπους των εργαζομένων που ε¬ 
κλέγονται με άμεση και καθολική ψηφοφορία. 

β) Από ένα (1) πρόσωπο που υποδεικνύεται απάτην Οι¬ 
κονομική και Κοινωνική Επιτροπή (Ο.Κ.Ε.) σύμφωνα με 
την παράγραφο 3 του άρθρου 9 του νόμου για τη "συγχώ¬ 
νευση του Ν.Π.Δ.Δ. με την επωνυμία "Ταμείο Εθνικής Ο¬ 
δοποιίας" και της εταιρείας "Ελληνικοί Αυτοκινητόδρομοι 
Ανώνυμη Εταιρεία" σε ανώνυμη εταιρεία, με την επωνυμία 
"Ανώνυμη Εταιρεία εκμετάλλευσης και Διαχείρισης Ελλη¬ 
νικών Αυτοκινητοδρόμων". 

γ) Από δύο (2), και εφόσον συντρέχει περίπτωση εφαρ- 
μογής των διατάξεων του άρθρου ΙΟτουν. 2322/1995, α¬ 
πό τρεις (3) εκπροσώπους του Δημοσίου, μεταξύ των ο¬ 
ποίων ο Πρόεδρος του Διοικητικού Συμβουλίου και ο Δι- 
ευθύνων Σύμβουλος της Εταιρείας, οι οποίοι ορίζονται 
σύμφωνα με τις διατάξεις της παραγράφου 2 του άρθρου 
6του ν. 2414/1996. Οιθέσειςτου Προέδρου καιτουΔιευ- 
θύνοντος Συμβούλου της εταιρείας είναι θέσεις πλήρους 
απασχόλησης και τις καταλαμβάνουν πρόσωπα κύρους 
που έχουν πτυχίο Α.Ε.Ι. της ημεδαπής ή ισότιμα της αλ¬ 
λοδαπής. Η ιδιότητα του Προέδρου δεν είναι ασυμβίβα¬ 
στη με αυτήν του Διευθύνοντος Συμβούλου. Στην περί¬ 
πτωση κατά την οποία ο Πρόεδρος είναι και Διευθύνων 
Σύμβουλος, το Δημόσιο ορίζει έναν (1) ακόμα εκπρόσω¬ 
πο. 

δ) Από τα υπόλοιπα μέλη που εκλέγονται από τη Γενική 
Συνέλευση. 

3. Για τον ορισμό των μελών του Διοικητικού Συμβουλί¬ 
ου που προέρχεται από τους εργαζομένους στην Εται¬ 
ρεία, τάσσεται από τον Υπουργό Περιβάλλοντος, Χωρο¬ 
ταξίας και Δημόσιων Έργων εύλογη προθεσμία στους 
εργαζομένους της Εταιρείας, για τη διοργάνωση και διε¬ 
ξαγωγή της καθολικής ψηφοφορίας για την υπόδειξη των 
μελών του Δ.Σ. που θα προτείνουν, μαζί με έναν αναπλη¬ 
ρωτή τους, όχι βραχύτερη του ενός μηνάς ούτε μεγαλύ¬ 
τερη των δύο μηνών από τη σχετική έγγραφη πρόσκληση. 

Οι αρχαιρεσίες για την εκλογή των εκπροσώπων των ερ¬ 
γαζομένων γίνονται κατά τα λοιπά σύμφωνα με τις διατά¬ 
ξεις των εδαφίων που προστέθηκαν στην παράγραφο 2 
του άρθρου 6 του ν. 2414/1996 με το άρθρο 17 παράγρα¬ 
φος 1 του ν. 2469/1997. 

4. Το Διοικητικό Συμβούλιο συγκροτείται και λειτουργεί 
νόμιμα χωρίς τον εκπρόσωπο της Ο.Κ.Ε. ή τους εκπρο¬ 
σώπους των εργαζομένων στην εταιρεία, αν παρέλθει ά¬ 
πρακτος η προθεσμία της παραγράφου 3 του άρθρου 6 
του ν. 2414/1996. 

5. Η ανάκληση και η αντικατάσταση των μελώντου Διοι¬ 


κητικού Συμβουλίου γίνεται οποτεδήποτε, από εκείνους 
που έχουν δικαίωμα εκλογής ή ορισμού ή υπόδειξης σύμ¬ 
φωνα με τα οριζόμενα στο νόμο, με την επιφύλαξη των 
διατάξεων του άρθρου 4 του ν. 2414/1996 για την ανά¬ 
κληση του Προέδρου του Διοικητικού Συμβουλίου και του 
Διευθύνοντος Συμβούλου. 

Άρθρο 11 

1. Εάν μείνει κενή η θέση κάποιου από τους συμβούλους 
τους οποίους εκλέγει η Γ ενική Συνέλευση, λόγω θανάτου, 
παραιτήσεως ή από οποιαδήποτε άλλη αιτία, αυτός ανα¬ 
πληρώνεται προσωρινά, το ταχύτερο και μέχρι τη σύ¬ 
γκληση της αμέσως επόμενης Γενικής Συνέλευσης, η ο¬ 
ποία δύναται να επικυρώσει την εκλογή του ή να εκλέξει 
νέο σύμβουλο, με την εκλογή άλλου συμβούλου, από τα 
υπόλοιπα μέλη του Διοικητικού Συμβουλίου, εφόσον αυ¬ 
τά είναι τουλάχιστον τρία (3). Οι πράξεις του προσωρινού 
αντικαταστάτη είναι έγκυρες και εάν ακόμη η Γενική Συ¬ 
νέλευση εκλέξει άλλον ως οριστικό αντικαταστάτη. 

2. Εάν μείνει κενή η θέση κάποιου από τους συμβού¬ 
λους, οι οποίοι ορίζονται με κοινή απόφαση των Υπουρ¬ 
γών Περιβάλλοντος, Χωροταξίας και Δημόσιων Έργων, 
Εθνικής Οικονομίας και Οικονομικών, εκλέγονται από 
τους εργαζομένους ή υποδεικνύονται από την Ο.Κ.Ε., λό¬ 
γω θανάτου, παραιτήσεως ή από οποιαδήποτε άλλη αιτία, 
εφόσον δεν υπάρχει αναπληρωτής του συμβούλου αυ¬ 
τού, αυτός αντικαθίσταται κατά τον τρόπο του ορισμού 
του. Μέχρις ότου ορισθεί αντικαταστάτης, το Διοικητικό 
Συμβούλιο συγκροτείται και λειτουργεί νόμιμα χωρίς τον 
εκλιπόντα ή εκπεσόντα σύμβουλο. 

3. Σε περίπτωση αντικατάστασης κάποιου συμβούλου 
κατά τη διάρκεια της θητείας του για οποιονδήποτε λόγο, 
η θητεία του συμβούλου που διορίζεται, υποδεικνύεται ή 
εκλέγεται σε αντικατάσταση αυτού, διαρκεί μέχρι το χρό¬ 
νο κατά τον οποίο θα έληγε η θητεία του αντικατασταθέ- 
ντος. 

Άρθρο 12 

1. Με την επιφύλαξη της διάταξης του άρθρου 41 του 
Καταστατικού, η θητεία των μελών του Διοικητικού Συμ¬ 
βουλίου είναι τριετής. Η θητεία όλων των μελώντου Διοι¬ 
κητικού Συμβουλίου αρχίζει, κάθε φορά, από την εκλογή 
από τη γενική συνέλευση, των μελώντου Διοικητικού Συμ¬ 
βουλίου, που εκείνη εκλέγει κατά το καταστατικό. Η Γενι¬ 
κή Συνέλευση στη συνεδρίασή της αυτή διαπιστώνει επί¬ 
σης το διορισμό ή την εκλογή των μελών του Διοικητικού 
Συμβουλίου που ορίζονται ή εκλέγονται από τους φορείς 
και τα πρόσωπα που προβλέπει ο νόμος και το Καταστα¬ 
τικό και μεριμνά για την τήρηση ως προς όλα τα μέλη του 
Διοικητικού Συμβουλίου, ανεξαρτήτως του τρόπου εκλο¬ 
γής τους, των διατάξεων του κ.ν. 2190/1920 περί δημο¬ 
σιότητας. Η θητεία αυτή παρατείνεται αυτοδίκαια μέχρι 
του διορισμού, της υποδείξεως ή της εκλογής νέων συμ¬ 
βούλων σύμφωνα με τα οριζόμενα στο νόμο και το Κατα¬ 
στατικό. Η θητεία των συμβούλων λήγει με την εκλογή νέ¬ 
ου Διοικητικού Συμβουλίου από την τακτική Γενική Συνέ¬ 
λευση που συνέρχεται κατά το έτος της λήξης της 
θητείας τους. Η θητεία αυτή πάντως δεν μπορεί να παρα- 
ταθεί πέραν του ενός (1) έτους. 

2. Τα μέλη του Διοικητικού Συμβουλίου μπορούν να ε¬ 
πανεκλέγονται ή επαναδιορίζονται χωρίς περιορισμό. 

Άρθρο 13 

1. Μέλος του Διοικητικού Συμβουλίου που αδικαιολόγη¬ 
τα απουσιάζει ή δεν εκπροσωπείται στις συνεδριάσεις 

του Διοικητικού Συμβουλίου για διάστημα μεγαλύτερο 
των έξι μηνών λογίζεται ότι έχει παραιτηθεί. Αυτή η πα¬ 
ραίτηση καθίσταται οριστική από την ημέρα της αποδο¬ 
χής της από το Διοικητικό Συμβούλιο. 

2. Οι παραιτήσεις των μελών του Διοικητικού Συμβουλί¬ 
ου υποβάλλονται στο Διοικητικό Συμβούλιο. 

3. Απαγορεύεται στα μέλη του Διοικητικού Συμβουλίου, 
καθώς και στους Διευθυντές της Εταιρείας, να ενεργούν 
κατ' επάγγελμα, χωρίς άδεια της Γενικής Συνέλευσης, για 
λογαριασμό τους ή για λογαριασμό τρίτων, πράξεις που 
υπάγονται σε ένα από τους σκοπούς της Εταιρείας ή να 
μετέχουν ως ομόρρυθμοι εταίροι σε εταιρείες που επι¬ 
διώκουν τέτοιους σκοπούς. 

4. Σε περίπτωση παράβασης της παραπάνω διάταξης, η 
Εταιρεία έχει δικαίωμα για αποζημίωση, σύμφωνα με το 
άρθρο 23, παράγραφοι 2 και 3 του κ.ν. 2190/1920. 

Άρθρο 14 

1. Τον Πρόεδρο του Διοικητικού Συμβουλίου, όταν α¬ 
πουσιάζει ή κωλύεται, αναπληρώνει ο Αντιπρόεδρος, ο ο¬ 
ποίος εκλέγεται από το Διοικητικό Συμβούλιο. 

2. Η εκλογή του Αντιπροέδρου του Διοικητικού Συμβου¬ 
λίου λαμβάνει χώρα κατά την πρώτη συνεδρίασή του ύ¬ 
στερα από κάθε Γ ενική Συνέλευση που εξέλεξε τα μέλη 
του Διοικητικού Συμβουλίου. 

3. Ο Πρόεδρος του Διοικητικού Συμβουλίου ή ο ανα¬ 
πληρωτής του προεδρεύει των συνεδριάσεωντου Διοικη¬ 
τικού Συμβουλίου και έχει την ανώτατη εποπτεία της λει¬ 
τουργίας της Εταιρείας και του προσωπικού της σύμφω¬ 
να με το νόμο και το Καταστατικό. 

4. Ο Διευθύνων Σύμβουλος είναι το ανώτατο εκτελεστι¬ 
κό όργανο της Εταιρείας, προΐσταται όλων των υπηρε- 
σιώντης, διευθύνει το έργο τους και λαμβάνει αποφάσεις 
ασκώντας όλες τις ουσιαστικές διευθυντικές αρμοδιότη¬ 
τες και όσες άλλες αρμοδιότητες του εκχωρεί το Διοικη¬ 
τικό Συμβούλιο. Είναι αρμόδιος, μεταξύ άλλων: α) για την 
εκτέλεση των συνήθους φύσεως έργων και προμηθειών 
και ανάληψη υποχρεώσεων, εφόσον η ολική δαπάνη δεν 
υπερβαίνει το ποσό των 10.000.000 δραχμών, επιτρεπο- 
μένης της αυξήσεως του χρηματικού αυτού ορίου με α¬ 
πόφαση του Διοικητικού Συμβουλίου, β) για την τοποθέ¬ 
τηση του προσωπικού στις προβλεπόμενες από τους κα¬ 
νονισμούς της Εταιρείας θέσεις και γ) για να αποφασίζει 
την κατάρτιση συμβάσεων αντικειμένου μέχρι και 
75.000.000 δραχμών, επιτρεπόμενης της αυξήσεως του 
χρηματικού αυτού ορίου με απόφαση του Διοικητικού 
Συμβουλίου. 

5. Ο Διευθύνων Σύμβουλος δύναται να εκχωρεί αρμο- 
διότητές του σε Γ ενικούς Διευθυντές της Εταιρείας. 

Άρθρο 15 

Το Διοικητικό Συμβούλιο είναι το ανώτατο διοικητικό 
όργανο της εταιρείας και κατά κύριο λόγο διαμορφώνει 
τη στρατηγική και την πολιτική ανάπτυξης της εταιρείας, 
εκπροσωπεί την Εταιρεία δικαστικώς και εξωδίκως και εί¬ 
ναι αρμόδιο να αποφασίζει για κάθε πράξη που αφορά τη 
διοίκηση της Εταιρείας, τη διαχείριση της περιουσίας της 
και τη γενική επιδίωξη του σκοπού της, περιλαμβανομέ- 
νης της παροχής εγγυήσεων ή τριτεγγυήσεων σε φυσικά 
ή νομικά πρόσωπα, με τα οποία η Εταιρεία έχει οικονομι¬ 
κές σχέσεις, και στο βαθμό που αυτό κρίνεται χρήσιμο για 
την επιδίωξη των στόχων της, χωρίς κανένα περιορισμό, 
με την επιφύλαξη των άρθρων 10 και 23α του κ.ν. 
2190/1920. 

Από την αρμοδιότητα του Διοικητικού Συμβουλίου εξαι¬ 


ρούνται τα θέματα που κατά τις διατάξεις του νόμου ή του 
Καταστατικού υπάγονται στην αποκλειστική αρμοδιότη¬ 
τα της Γ ενικής Συνέλευσης. 

Άρθρο 16 

Το Διοικητικό Συμβούλιο μπορεί να αναθέτει, με από¬ 
φασή του, εγγράφως, ολικά ή μερικά, την άσκηση εξου¬ 
σιών ή αρμοδιοτήτων του, εκτός από αυτές που απαι¬ 
τούν συλλογική ενέργεια, καθώς και τη διαχείριση, διοί¬ 
κηση ή διεύθυνση των υποθέσεων ή την εκπροσώπηση 
της Εταιρείας σε ένα ή περισσότερα μέλη του, στους δι¬ 
ευθυντές ή σε υπαλλήλους της Εταιρείας ή και σε τρίτα 
φυσικά ή νομικά πρόσωπα, ορίζοντας συγχρόνως με την 
απόφαση αυτή και τα θέματα, για τα οποία μεταβιβάζεται 
η εξουσία του, με την επιφύλαξη των άρθρων 10, 22 και 
23ατου κ.ν. 2190/1920. 

Άρθρο 17 

Για τη δόση όρκου που έχει επαχθεί στην Εταιρεία, για 
την υποβολή μηνύσεων ή εγκλήσεων καιτηνπαραίτηση α¬ 
πό αυτές, για την έγερση πολιτικής αγωγής σε ποινικά δι¬ 
καστήρια κατά την προδικασία και την κύρια διαδικασία 
και την παραίτηση από αυτήν, για την κατάθεση εφέσεων 
κατά ποινικών αποφάσεων που απαιτεί αυτοπρόσωπη εμ¬ 
φάνιση στο δικαστήριο, εισαγγελικές ή άλλες δικαστικές 
αρχές, η Εταιρεία εκπροσωπείται νόμιμα, μετά από από¬ 
φαση του Διοικητικού Συμβουλίου, από τον Πρόεδρο ή 
τον νόμιμο αναπληρωτή του ή από οποιονδήποτε υπάλ¬ 
ληλο της Εταιρείας που ορίζεται από το Διοικητικό Συμ¬ 
βούλιο. 

Άρθρο 18 

1. Το Διοικητικό Συμβούλιο συνέρχεται στην έδρατης Ε¬ 
ταιρείας με πρόσκληση του Προέδρου ή του σύμφωνα με 
το άρθρο 14, παράγραφοι 1 και 2 αναπληρωτή του, σε η¬ 
μέρα και ώρα που ορίζεται από αυτόν, τακτικά μια φορά 
κάθε ημερολογιακό μήνα και εκτάκτως όποτε ο Πρόε¬ 
δρος κρίνει αυτό σκόπιμο. Η πρόσκληση προς σύγκληση 
του Διοικητικού Συμβουλίου γνωστοποιείται στα μέλη του 
δύο τουλάχιστον εργάσιμες ημέρες πριν από τη συνε¬ 
δρίαση και περιέχει με σαφήνεια τα θέματα της ημερή¬ 
σιας διάταξης, διαφορετικά η λήψη αποφάσεων επιτρέ¬ 
πεται μόνον εφόσον παρίστανται ή αντιπροσωπεύονται ό¬ 
λα τα μέλη του Διοικητικού Συμβουλίου και κανείς δεν 
αντιλέγει στη λήψη αποφάσεων. Το Διοικητικό Συμβούλιο 
εγκύρως συνεδριάζει εκτός της έδρας του σε άλλο τόπο, 
είτε στην ημεδαπή είτε στην αλλοδαπή, εφόσον στη συ¬ 
νεδρίαση αυτή παρίστανται ή αντιπροσωπεύονται όλα τα 
μέλη του και κανένα δεν αντιλέγει στη πραγματοποίηση 
της συνεδρίασης και τη λήψη αποφάσεων. 

2. Με αίτηση δύο τουλάχιστον εκ των Συμβούλων, ο 
Πρόεδρος ή ο σύμφωνα με το άρθρο 14 παράγραφοι 1 και 
2 αναπληρωτής του υποχρεούται: (α) να συγκαλεί το Δι¬ 
οικητικό Συμβούλιο, ορίζοντας ημέρα συνεδρίασής του, 
που δεν απέχει περισσότερο από δέκα ημέρες από την υ¬ 
ποβολή της σχετικής αίτησης και (β) να θέτει κάθε προ- 
τεινόμενο θέμα στην ημερήσια διάταξη της πρώτης μετά 
την υποβολή της σχετικής αίτησης συνεδρίασης κατά τα 
λεπτομερώς οριζόμενα στο άρθρο 20του κ.ν2190/1920. 

Άρθρο 19 

1. Το Διοικητικό Συμβούλιο βρίσκεται σε απαρτία και συ¬ 
νεδριάζει νόμιμα όταν παρίστανται αυτοπροσώπως ή α¬ 
ντιπροσωπεύονται, σύμφωνα με την παράγραφο 3 αυτού 
του άρθρου, το ήμισυ πλέον ενός των συμβούλων. Ο α- 

ριθμός των αυτοπροσώπως παρόντων συμβούλων δεν 
μπορεί να είναι μικρότερος από τρεις (3). Για την εξεύρε¬ 
ση του αριθμού απαρτίας παραλείπεται κάθε κλάσμα που 
προκύπτει. 

2. Το Διοικητικό Συμβούλιο λαμβάνει αποφάσεις με α¬ 
πόλυτη πλειοψηφία των παρόντων και αντιπροσωπευόμε¬ 
νων μελών του, εκτός της περιπτώσεως της παραγράφου 
6 του άρθρου 5 του Καταστατικού. 

3. Καθένας από τους συμβούλους μπορεί, ύστερα από 
έγγραφη εντολή, να αντιπροσωπεύει έγκυρα μόνον έναν 
άλλο σύμβουλο. Η αντιπροσώπευση στο Διοικητικό Συμ¬ 
βούλιο δεν μπορεί να ανατεθεί σε πρόσωπο που δεν είναι 
μέλος του Συμβουλίου. 

Άρθρο 20 

1. Για τις συζητήσεις και τις αποφάσεις του Διοικητικού 
Συμβουλίου τηρούνται πρακτικά, που καταχωρίζονται σε 
ειδικό βιβλίο, που μπορεί να τηρείται και κατά το μηχανο¬ 
γραφικό σύστημα. Αυτά υπογράφονται από τον Πρόεδρο 
και τους συμβούλους που παρίστανται στη συνεδρίαση. 

2. Τα αντίγραφα και τα αποσπάσματα των πρακτικών 
του Διοικητικού Συμβουλίου υπογράφονται από τον Πρό¬ 
εδρο, ή, εάν αυτός κωλύεται, από το νόμιμο αναπληρωτή 
του ή από άλλο πρόσωπο που ορίζεται από το Διοικητικό 
Συμβούλιο. 

Άρθρο 21 

Στον Πρόεδρο του Διοικητικού Συμβουλίου και στον Δι- 
ευθύνοντα Σύμβουλο ή στο πρόσωπο που συγκεντρώνει 
και τις δύο ιδιότητες αυτές καταβάλλεται για τις παρεχό¬ 
μενες στην εταιρεία υπηρεσίες τους με τις ιδιότητες αυ¬ 
τές, αμοιβή οριζόμενη με τη σύμβαση του διορισμούτους 
ή με κοινή απόφαση των Υπουργών Εθνικής Οικονομίας 
και Περιβάλλοντος, Χωροταξίας και Δημόσιων Έργων. 
Στον Πρόεδρο του Διοικητικού Συμβουλίου, στονΔιευθύ- 
νοντα Σύμβουλο, στα μέλη του Διοικητικού Συμβουλίου 
και τον γραμματέα του Διοικητικού Συμβουλίου χορηγεί¬ 
ται αποζημίωση για κάθε αυτοπρόσωπη παράστασή τους 
στις συνεδριάσεις του Διοικητικού Συμβουλίου, που κα¬ 
θορίζεται με κοινή απόφαση των Υπουργών Εθνικής Οι¬ 
κονομίας και Περιβάλλοντος, Χωροταξίας και Δημόσιων 
Έργων. Κάθε άλλη αμοιβή ή αποζημίωση των μελών του 
Διοικητικού Συ μβουλίου βαρύνει την Εταιρεία μόνον αν ε- 
γκριθεί με ειδική απόφαση της Γενικής Συνέλευσης, ύ¬ 
στερα από εισήγηση του Διοικητικού Συμβουλίου. 

Άρθρο 22 

1. Τα μέλη του Διοικητικού Συμβουλίου ευθύνονται απέ¬ 
ναντι στην Εταιρεία για κάθε πταίσμα τους κατά την ά¬ 
σκηση των καθηκόντων τους σύμφωνα με τους ειδικότε¬ 
ρους ορισμούς των άρθρων 22α και 22β του κ.ν. 2190/ 
1920. 

2. Τα μέλη του Διοικητικού Συμβουλίου υποχρεούνται 
να τηρούν απόλυτη εχεμύθεια για εμπιστευτικά θέματα 
της Εταιρείας, των οποίων έλαβαν γνώση με την ιδιότητά 
τους ως Συμβούλων. 

3. Ο διορισμός και η για οποιοδήποτε λόγο παύση των 
μελών του Διοικητικού Συμβουλίου και των προσώπων 
που έχουν την εξουσία να εκπροσωπούν την εταιρεία, α¬ 
πό κοινού ή μεμονωμένα, υποβάλλονται, με τα στοιχεία 
ταυτότητας των προσώπων αυτών, σε δημοσιότητα κατά 
τα οριζόμενα στα άρθρα 7α και 7β του κ.ν. 2190/1920. 


ΚΕΦΑΛΑΙΟ Ε' 

Γενική Συνέλευση Μετόχων 

Άρθρο 23 

Η Γ ενική Συνέλευση των μετόχων, είναι το ανώτατο όρ¬ 
γανο της Εταιρείας. Οι νόμιμες αποφάσεις της στα θέμα¬ 
τα της ημερήσιας διάταξης είναι υποχρεωτικές για όλους 
τους μετόχους, και γι' αυτούς ακόμη που απουσιάζουν ή 
διαφωνούν. 

Άρθρο 24 

1. Η Γ ενική Συνέλευση των μετόχων συνέρχεται τακτικά 
στην έδρα της Εταιρείας μια φορά τουλάχιστον σε κάθε ε¬ 
ταιρική χρήση και μέσα σε έξι (6) μήνες από τη λήξη της ε¬ 
ταιρικής χρήσης. Το Διοικητικό Συμβούλιο μπορεί, όποτε 
κρίνει σκόπιμο, να συγκαλεί έκτακτη Γ ενική Συνέλευση. Ε¬ 
ξαιρετικά επιτρέπεται να συνέρχεται η Γενική Συνέλευση 
και σε άλλο τόπο κείμενο στην ημεδαπή, ύστερα από ειδι¬ 
κή άδεια της αρμόδιας Αρχής, στην οποία θα καθορίζο¬ 
νται και οι όροι υπό τους οποίους χορηγείται η άδεια. Η ά¬ 
δεια αυτή δεν απαιτείται όταν στη συνέλευση παρίστα- 
νται ή αντιπροσωπεύονται μέτοχοι που εκπροσωπούν το 
σύνολο του μετοχικού κεφαλαίου και κανείς μέτοχος δεν 
αντιλέγει στην πραγματοποίηση της συνεδρίασης και στη 
λήψη αποφάσεων. 

2. Το Διοικητικό Συμβούλιο υποχρεούταινα συγκαλεί τη 
Γ ενική Συνέλευση των μετόχων με αίτηση των ελεγκτών, 
μέσα σε δέκα ημέρες από την επίδοση της αίτησης στον 
Πρόεδρό του, ορίζοντας ως αντικείμενο ημερήσιας διά¬ 
ταξης το θέμα που περιέχεται στην αίτηση. 

Άρθρο 25 

Γ ια τη διαδικασία σύγκλησης της Γενικής Συνέλευσης 
της εταιρείας και για τις διατυπώσεις δημοσιότητας που 
πρέπει να ακολουθηθούν εφαρμόζονται οι διατάξεις του 
κωδικοποιημένου νόμου 2190/1920 "περί ανωνύμων εται¬ 
ρειών". 

Άρθρο 26 

Δικαίωμα παράστασης στη Γενική Συνέλευση έχει το 
Ελληνικό Δημόσιο, ως μοναδικός μέτοχος της Εταιρείας, 
τα μέλη του Διοικητικού Συμβουλίου της Τ.Ε.Ο. Α.Ε., εκ¬ 
πρόσωπος του Υπουργού Περιβάλλοντος, Χωροταξίας 
και Δημόσιων Έργων και εκπρόσωπος των εργαζομένων 
στην Εταιρεία. 

Άρθρο 27 

1. Κατά την άσκηση των δικαιωμάτων του ως μετόχου 
της Εταιρείας, το Ελληνικό Δημόσιο εκπροσωπείται από 
τον Υπουργό Οικονομικών. 

2. Το λόγο στη Γ ενική Συνέλευση δικαιούνται να λάβουν 
και τα μέλη του Διοικητικού Συμβουλίου της Εταιρείας και 
ο εκπρόσωπος του Υπουργού Περιβάλλοντος, Χωροτα¬ 
ξίας και Δημόσιων Έργων. 

Άρθρο 28 

Οι αποφάσεις της Γενικής Συνέλευσης λαμβάνονται με 
απόλυτη πλειοψηφία των ψήφωνπου εκπροσωπούνται σε 
αυτήν. 

Άρθρο 29 

Στη Γενική Συνέλευση προεδρεύει προσωρινά ο Πρόε¬ 
δρος του Διοικητικού Συμβουλίου. Εάν αυτός κωλύεται 
στην εκτέλεση αυτού του καθήκοντος, αντικαθίσταται α¬ 
πό τον αναπληρωτή του, σύμφωνα με το άρθρο 14, παρά- 

γραφοι 1 και 2 του Καταστατικού. Εάν και ο τελευταίος 
αυτός κωλύεται, προεδρεύει προσωρινά στη Γενική Συ¬ 
νέλευση ο πρεσβύτερος των συμβούλων. Χρέη Γραμμα- 
τέα της Γ ενικής Συνέλευσης εκτελεί προσωρινά το πρό¬ 
σωπο το οποίο ορίζει ο Πρόεδρος. 

Άρθρο 30 

Οι συζητήσεις και οι αποφάσεις της Γενικής Συνέλευ¬ 
σης περιορίζονται στα θέματα που αναγράφονται στην η¬ 
μερήσια διάταξη, που δημοσιεύεται σύμφωνα με το άρ¬ 
θρο 24 παρ. 2 του Καταστατικού. Συζήτηση εκτός των θε¬ 
μάτων της ημερήσιας διάταξης δεν επιτρέπεται, με 
εξαίρεση τις τροπολογίες των προτάσεων του Διοικητι¬ 
κού Συμβουλίου προς τη Συνέλευση και τις προτάσεις σύ¬ 
γκλησης άλλης Γ ενικής Συνέλευσης, εκτός και αν εκπρο¬ 
σωπείται στη Γ ενική Συνέλευση το σύνολο των μετόχων, 
οι οποίοι και συμφωνούν ομόφωνα με τη συζήτηση του ε¬ 
κτός ημερήσιας διατάξεως θέματος. 

Άρθρο 31 

1. Περίληψη όλων των συζητήσεων και αποφάσεων της 
Γ ενικής Συνέλευσης καταχωρίζεται στο βιβλίο των πρα¬ 
κτικών, υπογράφεται δε από τον Πρόεδρο και τον Γραμ- 
ματέα. Ο Πρόεδρος της Γενικής Συνέλευσης, με αίτηση 
μετόχου, υποχρεούται να καταχωρίσει στα πρακτικά πε¬ 
ρίληψη της γνώμης του. Στο βιβλίο πρακτικών καταχωρί¬ 
ζεται και κατάλογος των μετόχων που παραστάθηκαν αυ¬ 
τοπροσώπως ή με πληρεξούσιο στη Γ ενική Συνέλευση, ο 
οποίος συντάσσεται σύμφωνα με τις διατάξεις του άρ¬ 
θρου 26. 

2. Αντίγραφα και αποσπάσματα πρακτικών της Γ ενικής 
Συνέλευσης επικυρώνονται από εκείνον που προήδρευσε 
σε αυτήν ή, αν αυτός κωλύεται, από τον Πρόεδρο του Δι¬ 
οικητικού Συμβουλίου ή τον σύμφωνα με το άρθρο 14 πα¬ 
ράγραφοι 1 και 2 του Καταστατικού αναπληρωτή του. 

Άρθρο 32 

1. Η Γ ενική Συνέλευση είναι η μόνη αρμόδια να αποφα¬ 
σίζει για: 

α) την τροποποίηση του Καταστατικού και για κάθε πε¬ 
ρίπτωση αύξησης ή μείωσης του μετοχικού κεφαλαίου, 
β) την εκλογή των μελών του Διοικητικού Συμβουλίου, ε¬ 
κτός από τις περιπτώσεις των άρθρων 11 και 41 του Κα¬ 
ταστατικού, 

γ) την έγκριση των ετήσιων λογαριασμών (ετήσιων οι¬ 
κονομικών καταστάσεων) της Εταιρείας, 
δ) τη διάθεση των ετήσιων κερδών, 
ε) την έκδοση δανείου με ομολογίες, 
στ) τη συγχώνευση, διάσπαση, μετατροπή, αναβίωση, 
παράταση της διάρκειας ή διάλυση της Εταιρείας, 
ζ) την εκλογή ελεγκτών και καθορισμό της αμοιβής 
τους, 

η) το διορισμό εκκαθαριστών, 

θ) την έγκριση της εκλογής, σύμφωνα με το άρθρο 11 
του Καταστατικού, προσωρινού συμβούλου προς αντικα¬ 
τάσταση εκείνου που παραιτήθηκε, πέθανε ή που εξέπε¬ 
σε με οποιονδήποτε άλλο τρόπο. 

2. Στις διατάξεις της προηγούμενης παραγράφου δεν 
περιλαμβάνεται η σύμφωνα με το άρθρο 5 παράγραφοι 3 
έως 5 του Καταστατικού αύξηση του μετοχικού κεφαλαί¬ 
ου, καθώς και οι επιβαλλόμενες αυξήσεις από διατάξεις 
άλλων νόμων και η κατά το άρθρο 78 του κ.ν. 2190/ 1920 
απορρόφηση ανώνυμης εταιρείας από άλλη ανώνυμη ε¬ 
ταιρεία που κατέχει το 100% των μετοχών της. 


Άρθρο 33 

Μετά την έγκριση των ετήσιων οικονομικών καταστάσε¬ 
ων η Γ ενική Συνέλευση αποφασίζει για την απαλλαγή των 
μελών του Διοικητικού Συμβουλίου και των ελεγκτών από 
κάθε ευθύνη αποζημίωσης. Τέτοια απαλλαγή καθίσταται 
ανίσχυρη στις περιπτώσεις του άρθρου 22α του κ.ν. 
2190/1920. 

ΚΕΦΑΛΑΙΟ ΣΤ 
Ελεγκτές 
Άρθρο 34 

Ο τακτικός έλεγχος της οικονομικής διαχείρισης και 
των ετήσιων λογαριασμών (ετήσιων οικονομικών κατα¬ 
στάσεων) της Εταιρείας, όπως και τα υπόλοιπα καθήκο¬ 
ντα των ελεγκτών, ασκούνται από δύο ελεγκτές, που ε¬ 
κλέγονται μαζί με ισάριθμους αναπληρωτές τους απάτην 
προηγούμενη τακτική Γενική Συνέλευση, η οποία συγ¬ 
χρόνως εγκρίνει και την αμοιβή τους, από τους ορκωτούς 
ελεγκτές του Σώματος Ορκωτών Ελεγκτών, σύμφωνα με 
τις σχετικές διατάξεις της νομοθεσίας που ισχύουν κάθε 
φορά. 

Άρθρο 35 

Τα καθήκοντα και τα δικαιώματα του ελεγκτή ασκούνται 
όπως ορίζεται στα άρθρα 36 έως 38 και 43α παρ. 4του κ.ν. 
2190/1920. Ο διορισμός και η για οποιονδήποτε λόγο 
παύση των ελεγκτών, με τα στοιχεία ταυτότητάς τους, υ¬ 
ποβάλλεται σε δημοσιότητα κατά τα οριζόμενα στα άρ¬ 
θρα 7α και 7β του κ.ν. 2190/1920. 

ΚΕΦΑΛΑΙΟ Ζ' 

Ετήσιες Οικονομικές Καταστάσεις 
Βιβλία - Διανομή Κερδών 
Άρθρο 36 

1. Η εταιρική χρήση είναι δωδεκάμηνης διάρκειας. Αρ¬ 
χίζει την πρώτη (1η) Ιανουάριου και λήγει την τριακοστή 
πρώτη (31η) Δεκεμβρίου κάθε έτους. Εξαιρετικά, η πρώ¬ 
τη εταιρική χρήση αρχίζει από τη σύσταση της εταιρείας 
και λήγει την 31η Δεκεμβρίου του επόμενου της συστά- 
σεως της εταιρείας έτους. 

2. Στο τέλος κάθε εταιρικής χρήσης το Διοικητικό Συμ¬ 
βούλιο κλείνειτους λογαριασμούς, συντάσσει λεπτομερή 
απογραφή της περιουσίας της Εταιρείας και καταρτίζει 
τις ετήσιες οικονομικές καταστάσεις και έκθεση επ' αυ¬ 
τών, σύμφωνα με τα άρθρα 42α, 42β, 42γ, 42δ, 42ε, 43, 
43α, 43βτου κ.ν. 2190/1920. 

3. Οι ετήσιες οικονομικές καταστάσεις περιλαμβάνουν: 

α) τον ισολογισμό, 

β) το λογαριασμό "αποτελέσματα χρήσεως", 

γ) τον "πίνακα διαθέσεως αποτελεσμάτων" και 

δ) το προσάρτημα. 

Οι παραπάνω καταστάσεις αποτελούν ενιαίο σύνολο, ε¬ 
λέγχονται όπως ορίζουν τα άρθρα 36 και 37 του κ.ν. 
2190/1920 και εμφανίζουν με απόλυτη σαφήνεια την 
πραγματική εικόνα της περιουσιακής διάρθρωσης, της 
χρηματοοικονομικής θέσης και των αποτελεσμάτων χρή¬ 
σης της Εταιρείας. 

4. Γ ια να ληφθεί από τη Γ ενική Συνέλευση έγκυρη από¬ 
φαση για τις οικονομικές καταστάσεις που έχουν εγκριθεί 
από το Διοικητικό Συμβούλιο, αυτές πρέπει να έχουν υπο¬ 
γράφει από τρία διαφορετικά πρόσωπα, ήτοι από: 

α) τον πρόεδρο του Διοικητικού Συμβουλίου ή τον ανα¬ 
πληρωτή του, 

β) τον διευθύνοντα ή τον συνδιευθύνοντα ή τον εντε¬ 
ταλμένο σύμβουλο ή, σε περίπτωση που δεν υπάρχει τέ¬ 
τοιος σύμβουλος ή η ιδιότητά του συμπίπτει με εκείνη των 
ανωτέρω προσώπων, από ένα μέλος του Διοικητικού Συμ¬ 
βουλίου που ορίζεται από αυτό, και 

γ) τον υπεύθυνο για τη διεύθυνση του λογιστηρίου. 

Οι παραπάνω, σε περίπτωση διαφωνίας όσον αφορά τη 
νομιμότητα του τρόπου κατάρτισης των οικονομικών κα¬ 
ταστάσεων, οφείλουν να εκθέτουν εγγράφως τις αντιρ¬ 
ρήσεις τους στη Γ ενική Συνέλευση. 

5. Η έκθεση διαχείρισης του Διοικητικού Συμβουλίου 
προς την τακτική Γενική Συνέλευση πρέπει να παρέχει σα¬ 
φή και πραγματική εικόνα της εξέλιξης των εργασιών και 
της οικονομικής θέσης της Εταιρείας, καθώς και πληρο¬ 
φορίες για την προβλεπόμενη πορεία της Εταιρείας και 
γιατιςδραστηριότητές της στοντομέατης έρευνας και α¬ 
νάπτυξης. Επιπλέον, στην έκθεση αυτήν αναφέρονται τα 
στοιχεία που ορίζονται στην παράγραφο 3 περίπτωση β' 
του άρθρου 43 ατού κ.ν. 2190/1920. 

6. Το Διοικητικό Συμβούλιο της Εταιρείας οφείλει να δη¬ 
μοσιεύσει τον ισολογισμό της Εταιρείας, το λογαριασμό 
"αποτελέσματα χρήσεως" και τον "πίνακα διαθέσεως α¬ 
ποτελεσμάτων", μαζί με το σχετικό πιστοποιητικό ελέγ¬ 
χου, είκοσι τουλάχιστον ημέρες πριν από τη συνεδρίαση 
της Γενικής Συνέλευσης: 

α) στο Τεύχος Ανωνύμων Εταιριών και Εταιριών Περιο¬ 
ρισμένης Ευθύνης, σύμφωνα με το άρθρο 7β παράγρα¬ 
φος 1 εδάφιο β'του κ.ν. 2190/1920 και 

β) κατά την κρίση του Διοικητικού Συμβουλίου σε μία η¬ 
μερήσια πολιτική εφημερίδα που πληροί τις προϋποθέ¬ 
σεις του άρθρου 3 του ν.δ. 3757/1957, όπως ισχύει, η ο¬ 
ποία εκδίδεται στην Αθήνα και έχει ευρύτερη κυκλοφορία 
σε ολόκληρη τη χώρα και σε μία ημερήσια οικονομολογι¬ 
κή εφημερίδα που πληροί τις προϋποθέσεις της παρα¬ 
γράφου 2 του άρθρου 26του κ.ν. 2190/1920. Η δημοσίευ¬ 
ση γίνεται με τη μορφή και στην έκταση που προβλέπεται 
από το άρθρο 43β του παραπάνω νόμου. Οι ετήσιες οικο¬ 
νομικές καταστάσεις, αρχικές και τροποποιημένες απάτη 
Γενική Συνέλευση (ισολογισμός, αποτελέσματα χρήσε¬ 
ως, πίνακας διαθέσεως αποτελεσμάτων και προσάρτη¬ 
μα) και οι σχετικές εκθέσεις του Διοικητικού Συμβουλίου 
και των Ελεγκτών της Εταιρείας, δημοσιεύονται επίσης 
σύμφωνα μετά άρθρα 7α και 7βτου κ.ν. 2190/1920. Ο ι¬ 
σολογισμός πρέπει να περιέχει τα ατομικά στοιχεία των 
προσώπων που τον πιστοποιούν, σύμφωνα με την παρά¬ 
γραφο 4 αυτού του άρθρου. 

7. Αντίγραφο των ετήσιων οικονομικών καταστάσεων, 
μαζί με τις εκθέσεις του Διοικητικού Συμβουλίου και των 
Ελεγκτών, υποβάλλονται στην αρμόδια εποπτική αρχή εί¬ 
κοσι (20) τουλάχιστον ημέρες πριν από την ημέρα της Γ ε¬ 
νικής Συνέλευσης. 

8. Μέσα σε είκοσι (20) ημέρες από την έγκριση των ετή¬ 
σιων οικονομικών καταστάσεων από την Τακτική Γενική 
Συνέλευση υποβάλλεται στην αρμόδια Τακτική Εποπτική 
Αρχή αντίγραφο των πρακτικών της Γ ενικής Συνέλευσης 
με αντίγραφο των ετήσιων οικονομικών καταστάσεων 
που εγκρίθηκαν. 

Άρθρο 37 

1. Καθαρά κέρδη της Εταιρείας είναι αυτά που προκύ¬ 
πτουν μετά την αφαίρεση από τα πραγματοποιηθέντα α¬ 
καθάριστα κέρδη κάθε εξόδου, κάθε ζημίας, των σύμφω¬ 
να με το νόμο αποσβέσεων και κάθε άλλου εταιρικού βά¬ 
ρους. 


2. Με την επιφύλαξη της εκάστοτε ισχύουσας νομοθε¬ 
σίας, τα καθαρά κέρδη διανέμονται ως εξής: 

α) Ποσοστό τουλάχιστον πέντε τοις εκατό (5%) των κα¬ 
θαρών κερδών αφαιρείται προς σχηματισμό τακτικού α- 
ποθεματικού. Η κράτηση αυτή παύει να είναι υποχρεωτι¬ 
κή όταν το αποθεματικό καλύψει ποσό ίσο προς το ένα 
τρίτο του μετοχικού κεφαλαίου. Εάν όμως τούτο μειωθεί 
για οποιονδήποτε λόγο, η κράτηση επαναλαμβάνεται μέ¬ 
χρι το ίδιο όριο. 

β) Ποσοστό ίσο προς έξι τοις εκατό (6%) επί του εταιρι¬ 
κού κεφαλαίου που έχει καταβληθεί, διατίθεται για την κα¬ 
ταβολή πρώτου μερίσματος, τηρουμένων συγχρόνως και 
των διατάξεων του άρθρου 3 του α.ν. 148/1967, όπως α- 
ντικαταστάθηκε με το άρθρο 1 του ν. 876/1979. Το υπό¬ 
λοιπο διατίθεται κατά την κρίση της τακτικής Γενικής Συ¬ 
νέλευσης ως πρόσθετο μέρισμα ή για δημιουργία έκτα¬ 
κτου αποθεματικού ή μεταφέρεται σε νέα χρήση. 

3. Ύστερα από απόφαση της Γ ενικής Συνέλευσης μπο¬ 
ρεί το υπόλοιπο που απομένει από τα καθαρά κέρδη μετά 
την κράτηση προς σχηματισμό τακτικού αποθεματικού 
και διανομή πρώτου μερίσματος να διατεθεί συνολικά ή 
μερικά προς αύξηση του μετοχικού κεφαλαίου με έκδοση 
νέων μετοχών, που παρέχονται στους μετόχους χωρίς 
πληρωμή, αντί για πρόσθετο μέρισμα. Στην περίπτωση 
αυτήν εφαρμόζονται αυτά που ορίζονται από την παρά¬ 
γραφο 3του άρθρου 3ατου κ.ν. 2190/1920. 

4. Οποιαδήποτε διανομή προς μετόχους υπόκειται στις 
διατάξεις των άρθρων 44α και 46α του κ.ν. 2190/1920. 

ΚΕΦΑΛΑΙΟ Η' 

Διάλυση - Εκκαθάριση 

Άρθρο 38 

Σε περίπτωση που το σύνολο των ιδίων κεφαλαίων της 
Εταιρείας, όπως αυτά προσδιορίζονται στο υπόδειγμα ι¬ 
σολογισμού που προβλέπεται από το άρθρο 42γ του κ.ν. 
2190/1920, γίνει κατώτερο από το μισό (1/2) του μετοχι¬ 
κού κεφαλαίου, το Διοικητικό Συμβούλιο υποχρεούται, 
μέσα σε έξι (6) μήνες από τη λήξη της χρήσης, να συγκα- 
λέσει τη Γενική Συνέλευση, που θα αποφασίσει τη λύση 
της Εταιρείας ή την υιοθέτηση άλλου μέτρου. 

Άρθρο 39 

1. Η Εταιρεία λύεται: 

α) Με τη λήξη του χρόνου της διάρκειάς της, εκτός αν 
με απόφαση της Γ ενικής Συνέλευσης αποφασισθεί η πα¬ 
ράταση του χρόνου της διάρκειάς της. 

β) Με απόφαση της Γ ενικής Συνέλευσης. 

γ) Η Εταιρεία λύεται επίσης με την κήρυξή της σε πτώ¬ 
χευση. 

2. Η λύση της Εταιρείας υποβάλλεται σε δημοσιότητα 
σύμφωνα μετά άρθρα 7α και7βτου κ.ν. 2190/1920. 

Άρθρο 40 

1. Εκτός από την περίπτωση της πτώχευσης, τη λύση 
της Εταιρείας ακολουθεί η εκκαθάρισή της. Στην περί¬ 
πτωση του εδαφίου α' της παραγράφου 1 του προηγού¬ 
μενου άρθρου, το Διοικητικό Συμβούλιο εκτελεί χρέη εκ- 
καθαριστή μέχρι το διορισμό εκκαθαριστών από τη Γ ενι¬ 
κή Συνέλευση. Στην περίπτωση του εδαφίου β' της ίδιας 
παραγράφου, η Γ ενική Συνέλευση με την ίδια απόφαση ο¬ 
ρίζει τρεις (3) εκκαθαριστές, οι οποίοι κατά τη διάρκεια 
της εκκαθάρισης ασκούν όλες τις αρμοδιότητες του Διοι¬ 
κητικού Συμβουλίου, που είναι συναφείς με τη διαδικασία 
και το σκοπό της εκκαθάρισης, σύμφωνα με τις αποφά- 

σεις της Γενικής Συνέλευσης. Ο διορισμός των εκκαθαρι¬ 
στούν υποβάλλεται στη δημοσιότητα των άρθρων 7α και 
7β του κ.ν. 2190/1920 και συνεπάγεται αυτοδίκαια την 
παύση της εξουσίας των μελών του Διοικητικού Συμβου¬ 
λίου. 

2. Οι εκκαθαριστές που διορίζονται από τη Γ ενική Συνέ¬ 
λευση οφείλουν με την ανάληψη των καθηκόντων τους να 
ενεργήσουν απογραφή της εταιρικής περιουσίας και να 
δημοσιεύσουν δια του Τύπου και του Τεύχους των Ανω¬ 
νύμων Εταιριών και Εταιριών Περιορισμένης Ευθύνης της 
Εφημερίδας της Κυβερνήσεως ισολογισμό, αντίτυπο του 
οποίου υποβάλλεται στην αρμόδια επο-πτεύουσα αρχή. 
Την ίδια υποχρέωση έχουν οι εκκαθαριστές κατ' έτος και 
κατά τη λήξη της εκκαθάρισης. 

3. Η Γ ενική Συνέλευση των μετόχων διατηρεί όλα τα δι- 
καιώματάτης κατά τη διάρκεια της εκκαθάρισης. 

4. Οι εκκαθαριστές πρέπει να περατώσουν, χωρίς καθυ¬ 
στέρηση, τις εκκρεμείς υποθέσεις της εταιρείας, να μετα¬ 
τρέψουν σε χρήμα την εταιρική περιουσία, να εξοφλή- 
σουντα χρέη της και να εισπράξουν τις απαιτήσεις αυτής. 
Μπορούν να ενεργήσουν και νέες πράξεις, εφόσον με αυ¬ 
τές εξυπηρετούνται η εκκαθάριση και το συμφέροντης ε¬ 
ταιρείας. Οι εκκαθαριστές μπορούν επίσης να εκποιή¬ 
σουν τα ακίνητα της εταιρείας, την εταιρική επιχείρηση 
στο σύνολό της ή κλάδους αυτής ή μεμονωμένα πάγια 
στοιχεία της, αλλά μετά την πάροδο τεσσάρων (4) μηνών 
από τη λύση της. Εντός της προθεσμίας τωντεσσάρων (4) 
μηνών από τη λύση της εταιρείας, κάθε μέτοχος ή και δα¬ 
νειστής της μπορούν να ζητήσουν από το Μονομελές 
Πρωτοδικείο της έδρας της εταιρείας, το οποίο δικάζει 
κατά τα άρθρα 739 επ. του Κώδικα Πολιτικής Δικονομίας, 
να καθορίσει την κατώτερη τιμή πώλησης των ακινήτων, 
κλάδων ή τμημάτων ή του συνόλου της εταιρείας, η από¬ 
φαση δε αυτού δεσμεύει τους εκκαθαριστές και δεν υπό- 
κειται σε τακτικά ή έκτακτα ένδικα μέσα. 

5. Οι ετήσιες οικονομικές καταστάσεις, καθώς και οι οι¬ 
κονομικές καταστάσεις πέρατοςτης εκκαθάρισης ε-γκρί- 
νονται από τη Γενική Συνέλευση. Κατ' έτος τα αποτελέ¬ 
σματα της εκκαθάρισης υποβάλλονται στη Γ ενική Συνέ¬ 
λευση των μετόχων με έκθεση των αιτίων τα οποία 
παρεμπόδισαν το τέλος της εκκαθάρισης. Μετά το πέρας 
της εκκαθάρισης, οι εκκαθαριστές καταρτίζουν τις τελι¬ 
κές οικονομικές καταστάσεις, τις οποίες δημοσιεύουν 
στο Τεύχος Ανωνύμων Εταιρειών και Εταιρειών Περιορι¬ 
σμένης Ευθύνης της Εφημερίδας της Κυβερνήσεως, α¬ 
ποδίδουν τις εισφορές των μετόχων και διανέμουν το υ¬ 
πόλοιπο προϊόν της εκκαθάρισης της εταιρικής περιου¬ 
σίας στους μετόχους, κατά το λόγο της συμμετοχής τους 
στο καταβεβλημένο μετοχικό κεφάλαιο. 

6. Το στάδιο της εκκαθάρισης δεν μπορεί να υπερβείτην 
πενταετία από την ημερομηνία έναρξης της εκκαθάρισης, 
οπότε και η εταιρεία διαγράφεται από το μητρώο ανωνύ¬ 
μων εταιρειών. Για τη συνέχιση της εκκαθάρισης πέραν 
της πενταετίας απαιτείται ειδική άδεια της αρμόδιας Αρ¬ 
χής. Το στάδιο όμως της εκκαθάρισης δεν μπορεί σε κα¬ 
μία περίπτωση να υπερβεί τη δεκαετία. 

ΚΕΦΑΛΑΙΟ Θ' 

Τελικές Διατάξεις 
Άρθρο 41 

Το πρώτο Διοικητικό Συμβούλιο, του οποίου η θητεία 
λήγει για όλα τα μέλη του με το διορισμό νέου Διοικητικού 


Συμβουλίου από την πρώτη Τακτική Γενική Συνέλευση, η 
οποία συνέρχεται μετά το τέλος της πρώτης εταιρικής 
χρήσης, σύμφωνα με τις διατάξειςτου κ.ν. 2190/1920, α¬ 
παρτίζεται από τα πρόσωπα που θα ορισθούν με απόφα¬ 
ση του Υπουργού Περιβάλλοντος, Χωροταξίας και Δημό¬ 
σιων Έργων, από την έκδοση της οποίας αρχίζει και η θη¬ 
τεία του πρώτου Διοικητικού Συμβουλίου, όπως 
προβλέπεται στο άρθρο 16 παράγραφοι 1 και 2 του νόμου 
αυτού. 


Άρθρο 42 

Γ ια όσα θέματα δεν ρυθμίζονται στο παρόν καταστατι¬ 
κό ισχύουν οι διατάξεις του νόμου για τη "συγχώνευση του 
Ν. Π .Δ.Δ. με την επωνυ μία "Ταμείο Εθνικής οδο- ποιίας" και 
της εταιρείας "Ελληνικοί Αυτοκινητόδρομοι Ανώνυμη Ε¬ 
ταιρεία" σε ανώνυμη εταιρεία με την επωνυμία "Ταμείο Ε¬ 
θνικής Οδοποιίας Ανώνυμη Εταιρεία Εκμετάλλευσης και 
Διαχείρισης Ελληνικών Αυτοκινητοδρόμων" και του κ. ν. 
2190/1920, όπως ισχύει. 

Άρθρο 43 

Οι τακτικοί και έκτακτοι Ορκωτοί Ελεγκτές για την πρώ¬ 
τη χρήση ορίζονται με απόφαση του Δ.Σ. της Εταιρείας, η 
οποία θα ληφθεί στην πρώτη του συνεδρίαση. 

Άρθρο 18 

Οικοδομικές άδειες που έχουν εκδοθεί από 14.8.1976 η¬ 
μερομηνία έναρξης ισχύος του από 20.7.1976 προεδρι¬ 
κού διατάγματος "Περίτροποποιήσεως όρων και περιορι¬ 
σμών δόμησης των οικοπέδων του ρυμοτομικού σχεδίου 
Ναυπάκτου (ν. Αιτωλοακαρνανίας)" (ΦΕΚ 235 Δ') μέχρι 
11.12.1998, εντός του παραδοσιακού τμήματος της πό¬ 
λης της Ναυπάκτου, εκτελούνται όπως εκδόθηκαν. 

Η διάταξη αυτή ισχύει από τη δημοσίευση του νόμου αυ¬ 
τού στην εφημερίδα της Κυβερνήσεως. 

Άρθρο 19 

Η ισχύςτου νόμου αυτού αρχίζει ύστερα από ένα (1) μή¬ 
να από τη δημοσίευσή του στην Εφημερίδα της Κυβερνή¬ 
σεως, εκτός αν ορίζεται διαφορετικά στις επί μέρους δια¬ 
τάξεις τους. 

Παραγγέλλομε τη δημοσίευση του παρόντος στην Ε¬ 
φημερίδα της Κυβερνήσεως και την εκτέλεσή του ως νό¬ 
μου του Κράτους. 

